Od korone preminuo direktor udruženja "Oaza": Armin Smajlović imao je 36 godina...\nSvi dolaze na Raport Nedjelja, 29 Maja, 2022\nOd korone preminuo direktor udruženja “Oaza”: Armin Smajlović imao je 36 godina…\n01.04.2021 22:22 Autor: Raport.ba\nOd posljedica koronavirusa danas je u Sarajevu preminuo Armin Smajlović, rođen 6. juna 1984. godine.\nSmajlović je bio direktor Udruženja za podršku osobama sa intelektualnim teškoćama na području Kantona Sarajevo „Oaza“.\nBrojni prijatelji i članovi “Oaze” emotivnim porukama opraštaju se od Armina na društvenim mrežama.\nSmajlović se posljednjih godina posebno posvetio osobama s poteškoćama u razvoju učešćem u brojnim projektima, kako kroz “Oazu”, tako i privatno, a koji su imali za cilj pomoć ovoj populaciji stanovništva.\nZa vrijeme njegovog mandata Udruženje “Oaza” postalo je dobitnik Šestoaprilske nagrade Grada Sarajeva u 2021. godini za oblast zdravstva i socijalne zaštite.\nUčestvovao je u izradi Lokalnog Akcionog plana iz oblasti invalidnosti u Kantonu Sarajevo. Bio je član Programa tima u okviru MyRight koalicije koja okuplja preko 65 organizacija iz cijele BiH. Obnašao je i funkciju sekretara Koordinacinog odbora organizacija osoba sa invliditetom u Kantonu Sarajevo.\nPROČITAJTE Spremate li se za ljetovanje? Donosimo popis zemalja u kojima još važe covid potvrde\nSmajlović je bio i član Skupštine Saveza organizacija osoba sa intelektualnim teškoćama na području FBIH “SUMERO”. Učesnik je bio mnogobrojnih konferencija, okruglih stolova i drugih sastanaka na temu implementacija UN Konvencje o pravima osoba sa invaliditetom. Učestvovao je u izradi Kodeksa o načinu predstavljanju osoba sa invaliditetom u medijima, i Kampanji predstavljanja istog.\nUčestvovao je u donošenju Zakona o profesionalnoj rehabilitaciji i zapošljavanju osoba sa invaliditetom FBiH, te formiranje Fonda za profesionalnu rehabilitaciju i zapošljavanje osoba sa invaliditetom.\nTagovi: Armin Smajlović Koronavirus Udruženje "Oaza"\nMoguće uvođenje PCR testa za ulazak u Srbiju\nImamo 334 novih slučajeva zaraze koronom. 12 osoba umrlo\nZašto su danas pale cijene nafte u svijetu? Dva su glavna razloga\nJapan ukida sve covid restrikcije\nŽrtva koronavirusa u RS: Preminuo Banjalučanin\nNa KCUS-u potvrđeno 6 novih slučajeva koronavirusa\nDoktor Adem Zalihić: Tri epidemiološke bombe u Sarajevu\nUhapšena direktorica Doma zdravlja zbog izdavanja lažnih potvrda o vakcinaciji\nProjekt "Vaučer za posao": Vlada KS finansira zapošljavanje 300 djece poginulih boraca!\nUsred slavlja pao dogovor: Luka Modrić ostaje u Realu, procurili detalji novog ugovora\nDirektor bolnice Gradiška objavio zdravstveno stanje beba zaraženih bakterijom\nDavor Dragičević uklanja šator ispred Tužilaštva BiH\nUEFA i francuska policija krive navijače Liverpoola za nerede u Parizu. Britanska policija tvrdi drugačije\nAmbasadorica Feldhusen: Njemačka će poslati teško naoružanje u Ukrajinu!\nGori nebo i zemlja u Donbasu, Rusi koriste stravično oružje: Pogledajte snimak užasavajućeg napada\nDodik napravio skandal na sastanku s britanskom ministricom: Rekao sam joj da su nas bombardovali i da rade protiv Srba\nRusi sa Zmijskog otoka ‘guše‘ Ukrajinu, stručnjak: ‘Kao da imaju nepotopivi razarač‘\nDok su oči cijelog svijeta uprte u Ukrajinu, Amerikanci potiho vuku potez koji će promijeniti geopolitičku sliku Bliskog istoka\nZarobile ih Putinove trupe u Ukrajini: Britancima prijeti smrtna kazna


Vučić Fon Kramonovoj: Očekujem podršku dijalogu Beograda i Prištine - 30.05.2022, Sputnik Srbija\nVučić Fon Kramonovoj: Očekujem podršku dijalogu Beograda i Prištine\nPredsednik Republike Aleksandar Vučić sastao se sa poslanicom Evropskog parlamenta Violom fon Kramon sa kojom je razgovarao o ekonomskoj situaciji, evropskim... 30.05.2022, Sputnik Srbija\nVučić je istakao da će Srbija još intenzivnije nastaviti da sledi svoj evropski put i naglasio da Srbija ozbiljno i odgovorno pristupa regionalnoj politici i da je zbog toga i prepoznata kao pouzdan i odgovoran partner u regionu.Govoreći o dijalogu Beograda i Prištine Vučić je naglasio da je razgovor jedini pravi put za rešavanje otvorenih pitanja, kao i za postizanje održivog dogovora.On je istakao da očekuje konstruktivnu podršku dijalogu i pronalasku kompromisnog rešenja, uz primenu postojećih dogovora, a pre svega formiranja Zajednice srpskih opština.Predsednik je naglasio da će Srbija posebnu pažnju posvetiti energetskoj efikasnosti i unapređenju životne sredine, istakavši da upravo u ovim poljima očekuje podršku Evropskog parlamenta, ali i Viole Fon Kramon lično.Evropska poslanica je istakla da je poštovanje prava Srba na Kosovu u interesu Evropske unije i Evropskog parlamenta i naglasila je važnost nastavka dijaloga, uz poruku da je u trenutnoj teškoj geopolitičkoj situaciji neophodno da obe strane budu odgovorne i da se uzdržavaju od provokacija.Govoreći o medijskoj situaciji u Srbiji Viola Fon Kramon je ukazala na probleme koji postoje u ovoj sferi, naglasivši neophodnost provođenja ozbiljnih i temeljnih reformi u oblasti vladavine prava, kao i značajniju posvećenost procesima EU integracija.Viola fon Kramon o sankcijama RusijiPoslanica Evropskog parlamenta Viola fon Kramon smatra da je uvođenje sankcija Moskvi u interesu Beograda, uz ocenu da se uticaj Rusije u Srbiji mora smanjiti, a da je Evropska unija najbolji partner za to, ali da nije na Uniji da primorava bilo koga.„Ta odluka mora da dođe iznutra, iz razumevanja. Vlada Srbije treba da razume da ukoliko želi da bude deo kluba, deo EU, to ide uz vrednosti, norme i standarde Unije“, rekla je Fon Kramonova odgovarajući na pitanja novinara sa kojima je razgovarala u Beogradu danas posle podne, nakon sastanka sa predsednikom Srbije Aleksandrom Vučićem.Na pitanje Tanjuga da li pozdravlja povoljan gasni aranžman Srbije i Rusije, važan zbog dalje ekonomske održivosti zemlje, ona je rekla da je to samo najava i da detalji dogovora nisu poznati.Važno je, kaže, i pitanje kako može biti organizovano snabdevanje energentima i zašto Srbija ne gleda u budućnost, kada je reč o obnovljivim izvorima energije.Na pitanje da li je sa predsednikom Vučićem razgovarala o amandmanu koji je podnela na Nacrt rezolucije o Srbiji, a tiče se Ruskog humanitarnog centra u Nišu, kaže da tu temu niko nije pominjao.Navela je da taj zahtev kojim je tražila ukidanje Centra u Nišu, nije samo zahtev zelenih, već i grupe evroparlamentaraca koji su veoma zabrinuti zbog, kako tvrdi, „takozvanog humanitarnog centra“ u Nišu.„Svi zajedno želimo da vidimo smanjen uticaj Rusije, kako god se on zove, diplomatski, humanitarni ... Zajednički interes svih nas je da niko ne bude pod uticajem nekoga ko vodi krvavi rat u našem susedstvu, na istoku Evrope“, smatra fon Kramonova.Dodala je da Srbija treba da zna šta želi, sa čime se slaže i da određeni stavovi imaju odraz i na ekonomiju.Kao jednu od tema razgovora, Fon Kramonova je navela pitanje energetske efikasnosti i ulaganja u obnovljive energije, te kako na tom polju mogu da pomognu bilateralni fondovi i krediti, preneo je Tanjug.\nsrbija, srbija – politika, aleksandar vučić, viola fon kramon\n17:06 30.05.2022 (Osveženo: 18:33 30.05.2022)\nPredsednik Republike Aleksandar Vučić sastao se sa poslanicom Evropskog parlamenta Violom fon Kramon sa kojom je razgovarao o ekonomskoj situaciji, evropskim integracijama Srbije, problemima u dijalogu sa Prištinom, kao i o regionalnoj situaciji i inicijativama za povezivanje zemalja Zapadnog Balkana.\nVučić je istakao da će Srbija još intenzivnije nastaviti da sledi svoj evropski put i naglasio da Srbija ozbiljno i odgovorno pristupa regionalnoj politici i da je zbog toga i prepoznata kao pouzdan i odgovoran partner u regionu.\nGovoreći o dijalogu Beograda i Prištine Vučić je naglasio da je razgovor jedini pravi put za rešavanje otvorenih pitanja, kao i za postizanje održivog dogovora.\nOn je istakao da očekuje konstruktivnu podršku dijalogu i pronalasku kompromisnog rešenja, uz primenu postojećih dogovora, a pre svega formiranja Zajednice srpskih opština.\nPredsednik je naglasio da će Srbija posebnu pažnju posvetiti energetskoj efikasnosti i unapređenju životne sredine, istakavši da upravo u ovim poljima očekuje podršku Evropskog parlamenta, ali i Viole Fon Kramon lično.\nEvropska poslanica je istakla da je poštovanje prava Srba na Kosovu u interesu Evropske unije i Evropskog parlamenta i naglasila je važnost nastavka dijaloga, uz poruku da je u trenutnoj teškoj geopolitičkoj situaciji neophodno da obe strane budu odgovorne i da se uzdržavaju od provokacija.\nGovoreći o medijskoj situaciji u Srbiji Viola Fon Kramon je ukazala na probleme koji postoje u ovoj sferi, naglasivši neophodnost provođenja ozbiljnih i temeljnih reformi u oblasti vladavine prava, kao i značajniju posvećenost procesima EU integracija.\nViola fon Kramon o sankcijama Rusiji\nPoslanica Evropskog parlamenta Viola fon Kramon smatra da je uvođenje sankcija Moskvi u interesu Beograda, uz ocenu da se uticaj Rusije u Srbiji mora smanjiti, a da je Evropska unija najbolji partner za to, ali da nije na Uniji da primorava bilo koga.\n„Ta odluka mora da dođe iznutra, iz razumevanja. Vlada Srbije treba da razume da ukoliko želi da bude deo kluba, deo EU, to ide uz vrednosti, norme i standarde Unije“, rekla je Fon Kramonova odgovarajući na pitanja novinara sa kojima je razgovarala u Beogradu danas posle podne, nakon sastanka sa predsednikom Srbije Aleksandrom Vučićem.\nNa pitanje Tanjuga da li pozdravlja povoljan gasni aranžman Srbije i Rusije, važan zbog dalje ekonomske održivosti zemlje, ona je rekla da je to samo najava i da detalji dogovora nisu poznati.\n„To je samo najava sporazuma, bio je to telefonski razgovor predsednika Srbije i Rusije i nemamo ništa napismeno, ne znamo detalje, da li će vam Rusija obezbediti potreban pun kapacitet gasa, po kojoj prosečnoj ceni.... i da li će deo biti obezbeđen iz EU“, rekla je fon Kramonova.\nVažno je, kaže, i pitanje kako može biti organizovano snabdevanje energentima i zašto Srbija ne gleda u budućnost, kada je reč o obnovljivim izvorima energije.\nNa pitanje da li je sa predsednikom Vučićem razgovarala o amandmanu koji je podnela na Nacrt rezolucije o Srbiji, a tiče se Ruskog humanitarnog centra u Nišu, kaže da tu temu niko nije pominjao.\n© Sputnik / Lola ĐorđevićPoslanica Evropskog parlamenta Viola Fon Kramon\nPoslanica Evropskog parlamenta Viola Fon Kramon\nNavela je da taj zahtev kojim je tražila ukidanje Centra u Nišu, nije samo zahtev zelenih, već i grupe evroparlamentaraca koji su veoma zabrinuti zbog, kako tvrdi, „takozvanog humanitarnog centra“ u Nišu.\n„Svi zajedno želimo da vidimo smanjen uticaj Rusije, kako god se on zove, diplomatski, humanitarni ... Zajednički interes svih nas je da niko ne bude pod uticajem nekoga ko vodi krvavi rat u našem susedstvu, na istoku Evrope“, smatra fon Kramonova.\nDodala je da Srbija treba da zna šta želi, sa čime se slaže i da određeni stavovi imaju odraz i na ekonomiju.\nKao jednu od tema razgovora, Fon Kramonova je navela pitanje energetske efikasnosti i ulaganja u obnovljive energije, te kako na tom polju mogu da pomognu bilateralni fondovi i krediti, preneo je Tanjug.


Zbrka.com - Brega - Džabe su hapsili Radovana - Zanimljivosti i Jet Set\n- Iako je Radovanovo hapšenje značajno, ono ne označava kraj jednog razdoblja. Balkan je neobično podneblje u kome su sukobi često rešavali odnose među katolicima, pravoslavcima i muslimanima koji tu žive. Istorija Balkana sačinjena je od trenutaka optimizma i razočarenja koji se stalno smenjuju. Bilo bi lepo da zamišljamo da će sada kada je uhapšen Karadžić sve da krene nabolje.\n- Ipak, Srbija je siromašna zemlja i teško da će se uspostaviti demokratija dok god ljudi nemaju para za život, a zna se da demokratija funkcioniše samo uz novac - zaključio je Brega.


Studenti prestižnog Univerziteta Stanford u poseti Srbiji | MK Group\nStudenti prestižnog Univerziteta Stanford u poseti Srbiji\nMidrag Kostić podelio svoja profesionalna iskustva sa najboljim studentima na svetu\nKompanija MK Group, na čelu sa Miodragom Kostićem, ugostila je MBA studente Univerziteta Stanford u SAD, najprestižnije poslovne škole na svetu po oceni Forbes magazina. Tom prilikom, Miodrag Kostić, predsednik kompanije podelio je svoja znanja ali i otkrio studentima neke od tajni uspeha jedne od najboljih domaćih kompanija.\n”Zadovoljstvo je ugostiti studente jednog od najboljih svetskih univerziteta, a posebno mi je drago što su odabrali MK Group među kompanijama koje će posetiti, jer to potvrđuje da se uspeh naše kompanije prepoznaje i u svetu i da predstavlja model dobre prakse. MK Group se uvek rado odazove pozivima kada je u pitanju razmena iskustva posebno sa mladim i obrazovanim ljudima, koji mogu predstavljati potencijal svake kompanije,“ izjavio je povodom posete Miodrag Kostić, predsednik MK Group.\nStudentsko putovanje organizovano je u okviru praktičnog dela nastavnog programa Univerziteta Stanford kako bi MBA studenti dobili što šire poznavanje globalnih, poslovnih i ekonomskih zbivanja određenih regiona. Ove godine, od više od dvadeset ponuđenih studijskih putovanja, studenti su odabrali Srbiju i Hrvatsku zbog njihovog velikog interesovanja za ekonomski razvoj Istočne Evrope, posebno ove dve zemlje. Tokom posete Srbiji i Hrvatskoj, delegacija od trideset MBA studenata, zajedno sa Prof. Dr Ken Shotts-om, imaće priliku da se bolje upozna sa privredom, organizacijom društva i kulturom ove dve zemlje kao i mogućnostima njihovog budućeg ekonomskog i društveno-političkog razvoja. Po povratku u SAD, studenti će stečena znanja i iskustva podeliti i sa drugim kolegama i profesorima ovog Univerziteta.\nStanford Graduate School of Business (GSB) je prema časopisu Forbes, najbolja MBA poslovna škola na svetu. Ovaj prestižni univerzitet može se pohvaliti velikim brojem poznatih koji su ga pohađali, ali je isto tako i centar sa dvadeset i jednim dobitnikom Nobelove nagrade.


Rajković-Leko: Pripreme se odvijaju dobro, imamo odlične uslove\nŽenska juniorska reprezentacija BiH, koja se u Lukavcu priprema za IHF/EHF Women's Trophy 2018, koji će biti održan u Tuzli od 29. maja do 3. juna, večeras je odigrala prvu kontrolnu utakmicu.\nSelektorka ženske juniorske rukometne reprezentacije BiH (U-18) Kornelija Rajković Leko odredila je 18 rukometašica koje su pozvane na drugi dio priprema pred IHF/EHF "Women's Trophy 2018.", koji će biti održan u Tuzli od 29. maja do 3. juna.\nPrema dokumentu, koji je u posjedu Oslobođenja, Ministarstvo finansija Federacije BiH uvažilo je žalbu Rukometnog saveza BiH, prema kojoj Porezna uprava FBiH mora izdati novi ID broj krovnoj kući bh. rukometa\nOd 26. do 29. aprila u Grudama je održano okupljanje ženske reprezentacije BiH (2000. godište i mlađe).\nTužilaštvo Kantona Sarajevo od Federalne uprave policije zahtijeva da prikupi dokumentaciju o poslovanju krovne kuće bh. rukometa\nSrednji bek rukometne reprezentacije Bosne i Hercegovine naredne dvije godine nastupat će u najjačoj rukometnoj ligi na svijetu - Bundesligi!


Počelo suđenje osumnjičenom za napade u Parizu\nPrvo sudjenje protiv glavnog osumjičenog za pariske napade, koji je preživeo, počelo je u ponedeljak u Briselu uz jake bezbednosne mere i u prepunoj sudnici.\nČetvorodnevno sudjenje 28-godišnjem Salahu Abdeslamu neće se baviti direktno napadima izvršenim novembra 2015, u kojima je stradalo 130 ljudi širom Pariza, već razmenom vatre sa pripadnicima belgijske policije marta 2016, koja se odigrala nekoliko dana pre hapšenja Abdeslama, koji je bio u višemesečnom bekstvu.\nSudjenje će biti budno praćeno, u nadi da bi moglo da pruži informacije na mrežu savezništava i dogadjaja kojima se pariski napadi vezuju za tri bombaška napada - na aerodromu u Briselu i Malbek metro stanici u kojima je stradalo 32 ljudi, par dana posle Abdeslamovog hapšenja.\nAbdeslam je, kako se veruje, igrao ključnu logističku ulogu u pripremi tih napada. On je navodno organizovao bezbedne kuće, vozio širom Evrope da pokupi druge osumnjičene i dovezao troijcu bombaša samoubica na fudbalski stadion "Stade de France" nadomak Pariza gde su digli sebe u vazduh tokom utakmice Francuska-Nemačka.


Psihosocijalni ishodi i kvalitet života survajvera/mladica\nSurvajveri su u opasnosti da dožive različite psihološke i socijalne probleme, što može dovesti do smanjenja ukupnog kvaliteta života.\nStudije o dugoročnom praćenju su istraživale prevalenciju i faktore rizika koji su povezani sa obrazovnim i profesionalnim uspehom, pristupu zdravstvenom osiguranju, verovatnoći zasnivanja braka, depresije, anksioznosti i somatske poremećaje, post-traumatski stress, umor i bol.\nRazvoj hroničnih bolesti, psihosocijalne posledice i razni drugi hronični simptomi mogu da smanje kvalitet života utičući na zdravlje i funkcionalni status.\nIako mlađi pedijatrijski pacijenti imaju veći rizik od neuro-kognitivnih problema, adolescenti i mladi su identifikovani kao grupa koja je posebno osjetljiva na nepovoljne ishode na psihu.\nMetodološka i praktična pitanja\nIstraživači kod survajvera uzimaju postavljanje dijagnoze kao bitan element za istraživanja. Neki u istraživanjima koriste period od 5, a neki od 3 godine od uspostavljanje dijagnoze (u slučajevima transplantacije koštane srži).\nNacionalni registri i slični administrativni izvori mogu da daju značajne informacije o uzrocima smrtnosti posle raka kod dece, o korišćenju zdravstvene zaštite i o medicinskim događajima kao što su kasnije neoplazme (sekundarni malignitet) i ishodi trudnoća, ali povezanost ishoda sa podacima pacijenata.\nSt. Jude (Istraživačka bolnica dečijeg raka iz USA) je radila studije koje ukazuju na visoku učestalost kasno postavljenih dijagnozama plućnih bolesti kod 1.713 odrasle osobe (srednja starost: 32 godina; Uzrast: 18-60 godina) koje su preživele rak kao deca (prosečno vreme od dijagnoze: 25 godina; opseg: 10-47 godine). U studiji je procenjeno da bi survajveri u 95,5% slučajeva razvili neku hroničnu bolest od 45 godina bio je 95,5%, a u 80,5% bi se razvila neka životno opasna hronična bolest ili stanje.\nZbog ovakvih rezultata studija potrebno je uvesti sistematske zdravstvene skrininge za odrasle koji su preživeli raka kao deca.\nZabrinjavajuće je visoka učestalost zdravstvenog stanja kod survajvera tipičnih za mnogo starije osobe, kao što su neurokognitivni neurosenzorni deficiti kardiovaskularnih bolesti i plućne disfunkcije.\nOvi podaci ukazuju na ubrzano ili prevremeno starenja kao posledica specifičnih citotoksičnih terapija koje se koriste za lečenje raka, a to zaslužuje dalja istraživanja.\nIdealan pristup dugoročnog praćenja za survajvere dečijeg raka je model zasnovan na redovnoj zdravstvenoj zaštiti, personalizovan plan praćenja, skrininga i upravljanje i sprečavanje kasnih posledica lečenja.\nIstraživanja su pokazala da praćenje daje ubedljive podatke koji povezuju negativne rezultate sa specifičnim modalitetima lečenja, a ovi podaci omogućavaju lekarima da identifikuju potencijalne rizike.\nSurvajvera dečijeg raka nema mnogo u sistemu primarne zdravstvene zaštite, mnogi doktori na primarnom nivou zdravstvene zaštite nemaju saznanja o komplikacijama koje mogu nastati kao posledica lečenja dečijeg raka, a to može biti ogroman propust i problem za dalju brigu o survajverima.\nTrenutno dostupne smernice kliničke prakse pružaju informacije o potencijalnim rizicima kasnih posledica koje su povezane sa određenim modalitetima lečenja raka.\nUpućuju na zdravstveni skrining kao metod smanjenja rizika i omogućava podizanje obrazovnih resursa na nivou primarne zdravstvene zaštite.\nPri implementaciji i primeni rezultata istraživanja koja dokazuju dugoročne posledice mora se uzeti u obzir postojanje potencijalnih barijera na nivou survajvera, pružaoca zdravstvene zaštite ili okruženju zdravstvene zaštite, koji utiču na pristup preživelih na kvalitetnu negu.\nNedostatak znanja u vezi sa istorijom lečenja raka i povezane dugoročne posledice je veliki problem kod dugoročnog praćenja. Problem je što sami survajveri veoma malo znaju o svojoj istoriji bolesti.\nDakle, postoji uloga ne samo za istraživače i davaoce zdravstvenih usluga, već i za survajvere i njihove porodice, donosiocima odluka u državi koji zajedno treba da se pomažu, razumeju i prevaziđu prepreke kako bi obezbedili kvalitetno dugoročno praćenje.(slika gore).


Vozač autobusa tokom vožnje brinuo o dečku sa invaliditetom, kupio mu vodu: Reakcije putnika sramne - Telegraf.rs\nFoto: Smiljana Stanković\nOčevidac događaja bila je i Smiljana Stanković, koja je priču i podelila na mrežama. Ona je za "Telegraf" ispričala da se događaj desio uveče, oko 18 i 20, kada se vraćala sa posla.\nMladić je, kako nam kaže Smiljana, pri ulasku krenuo da sedne na mesto vozača. Međutim, vozač ga je ljubazno i prijateljski zagrlio i postavio na mesto pored sebe.\nNaša sagovornica pretpostavlja da je reč o vozaču Maretu, iz mesta Kovačevac.\nVideo: Lutalica svaki dan dobija kolačić od vozača gradskog autobusa\ndečko sa invaliditetom


Gajović o "Ilustrovanoj": Ne stavljamo se ni na čiju stranu\nGajović o „Ilustrovanoj“: Ne stavljamo se ni na čiju stranu\nMinistarstvo nema običaj, niti je u njegovoj nadležnosti, komentarisanje bilo čijeg autorskog teksta, stoji u odgovoru državnog sekretara Ministarstva kulture i informisanja Vlade Srbije Aleksandra Gajovića, koji je Radiju Slobodna Evropa (RSE) upućen na upit povodom naslovne strane i teksta objavljenog u "Ilustrovanoj politici".\nFoto: Jutjub kanal RTV/Pravi ugao)\nNaime, ovaj nedeljnik je objavio naslovnu stranicu sa natpisom „Psi su pušteni“, koji prati fotografija psa iskeženih zuba, te naslovnim stranama nekoliko nezavisnih srpskih medija.\nU samoj novini na šest strana prenet je tekst u kome se pojedini mediji optužuju za neprijateljsko delovanje protiv Srbije i postavlja pitanje zašto na takvo delovanje, kako se navodi, Radio-televizija Srbije (RTS) i list „Politika“ ćute.\n„Ministarstvo se u takvim slučajevima arbitražno ne stavlja ni na čiju stranu. Ako bi to eventualno i učinilo, pogotovo u kritičkom tonu, onda bi se povredio Zakon o javnom informisanju i medijima Republike Srbije i pogazila odredba Ustava Republike Srbije, kojom se jemči sloboda mišljenja i izražavanja, kao i sloboda da se govorom, pisanjem, slikom ili na drugi način traže, primaju i šire obaveštenja i ideje. Naravno da onaj ko smatra da je bilo čime, u bilo kom novinskom tekstu, povređeno neko njegovo pravo ima mogućnost da se obrati sudu“, stoji u odgovoru Gajovića RSE.\nĐorđe Martić u tekstu kao strane agente optužuje list „Danas“, televiziju N1, nedeljnike „Vreme“ i „NIN“, kao i ćutanje RTS-a i lista „Politika“.\n„Srpski mediji krenuli su ‘na nož’ na predsednika Srbije Aleksandra Vučića. Istovremeno, svaku izjavu ambasadora (SAD) Kajla Skata prenose bez reči na istaknutim mestima kao da ‘mu je svako k’o Njegoševa’ „, piše Đorđe Martić.\nNa naslovnu stranu „Ilustrovane politike“ reagovala je američka ambasada u Beogradu, kao i međunarodna organizacija Reporteri bez granica koja osuđuje „poziv na linč nezavisnih novinara“.\nIlustrovana sramota Politike: Kolumna Ljiljane Smajlović u novom Nedeljniku\nGajović o Ilustrovanoj: Kad bismo svima pismeno odgovarali\nAleksandar Gajović Đorđe Martić Ilustrovana politika\n← Akcija „Kraj nekažnjivosti zločina nad novinarima“\nUkidanjem pretplate od 500 dinara drastično smanjeni prihodi RTS-a →


Ponovo ne radi autobuska stanica, radnici plakali | Ritam Grada - vesti Kragujevac\nPonovo ne radi autobuska stanica, radnici plakali\n- Tanjug - Sep 24, 2015\nGlavna autobuska stanica u Kragujevcu od podne ne radi, jer se dosadašnji zakupac firma „Bamiron KG“ iseljava, a novi zakupac preduzeće „Janjušević prevoz“ tek narednih dana treba da se useli.\nAutobusi ulaze na glavnu stanicu, ali bez plaćanja stanične usluge, a građani koji putuju od podne telefonom ne mogu da se obaveste o polascima, jer je firma „Bamiron KG“ raskinula radni odnos sa oko 30 radnika koje je pre nekoliko meseci zaposlila.\n„Iseljavamo se na osnovu dobijenog sudskog rešenja kojim nam je naloženo da napustimo stanicu“, rekao je Đuričković u izjavi Tanjugu i dodao da je zbog toga morao da otpusti sve radnike, da mu nije bilo lako, jer su gotovo svi, kako je rekao, plakali.\nVlasnik pribojskog preduzeća „Janjušević prevoz“ Vinko Janjušević u izjavi Tanjugu uverava da će stanica ubrzo ponovo početi da radi.\n„Sutra ili u subotu biće izvršena primopredaje i stanica će odmah da radi, a građani će imati mogućnost da se putem telefona informišu o autobuskim polascima“, tvrdi Janjušević.\nGlavna autobuska stanica u Kragujevcu nije radila više od godinu i po dana, počev od kraja 2013. godine, zbog štrajka radnika propalog preduzeća „Autosaobraćaj“ u čijem je i vlasništvu bila.\nPočetkom godine za zakupca je izabrana firma „Bamiron KG“, ogranak beogradske firme „Bamiron“ sa kojom je ugovoren godišnji zakup stanice na iznos od 3,6 miliona dinara u naredne tri godine.\nStanica je krajem maja počela da radi, a firma „Bamiron KG“, kako tvrdi Đuričković, uložila je sedam miliona dinara za sređivanje stanice i izmirivanje dugovanja za struju i vodu koja „Autosaobraćaj“ nije izmirio.\nDva meseca nakon toga, Agencija za privatizaciju raspisuje novi oglas za izdavanje stanice u zakup, uz obrazloženje da je umeđuvremenu promenjen status „Autosaobraćaja“, budući da to preduzeće nije u restrukturiranju već da je otišlo u stečaj.\nNa tom oglasu među brojnim ponudama izabrana je za novog zakupca firma „Janjušević prevoz“ koja je ponudila mesečnu rentu od 5,6 miliona dinara.


Prvi dan u skoli nije bauk – Super beba\nPrvi dan u skoli nije bauk\nVažan trenutak u životu svakog mališana i cele porodice ne mora da bude stresan ukoliko se na pravi način pripreme za polazak u školu\nBez preteranih obaveza… Roditelji ne treba da teraju decu da čitaju i pišu pre polaska u školu\nPolazak deteta u prvi razred često je podjednako stresan za roditelje, kao i za decu. Roditelji uglavnom strahuju hoće li njihovi mališani uspešno savladati školski program i uklopiti se u novo okruženje.\nBranka Tišma ističe da je veoma značajno da roditelji razgovaraju sa svojom decom o onome što im se događa u školi, ali da ne insistiraju da im mališani odmah prepričaju sve detalje.\n– Deca obično nisu spremna za priču čim dođu kući. U tom slučaju je najbolje pustiti dete da se odmori, a iskoristiti neku drugu situaciju u kojoj bi ono ispričalo šta su učili, sa kim se druži i slično. Oni najčešće kasnije dok se igraju spontano počinju da prepričavaju situacije iz škole – kaže Tišma.\nS druge strane, deca su takođe uplašena jer moraju da se prilagode novim pravilima ponašanja kao što je sedenje duže vremena na jednom mestu, redovno učenje i rešavanje domaćih zadataka.\nBranka Tišma, psiholog u OŠ „Lazar Savatić”, objašnjava da ovaj važan trenutak u životu svakog mališana i porodice ne mora da bude stresan ukoliko se na pravi način pripreme za polazak u školu. Odrasli najčešće greše kada misle da priprema podrazumeva da dete nauči da čita i piše i zbog toga pritiskaju mališane da tokom leta brzo savladaju sva slova.\n– Prava priprema u stvari podrazumeva da roditelji podrže dete u samostalnim aktivnostima koje može da sprovodi u krugu porodice i koje će mu pomoći da stekne radne navike. To znači da ga, recimo, uključe u svakodnevne obaveze, poput odlaska u prodavnicu, da razgovaraju sa njim o onome što ga čeka, a opismenjavanje bi trebalo da prepuste onima koji su za to stručni. Decu uključite u kupovinu udžbenika i školskog pribora. Takođe, u stanu mora da postoji prostor za učenje i rad koji je namenjen isključivo detetu, a prilikom pravljenja rasporeda odrasli bi trebalo da poslušaju i dečje mišljenje – objašnjava Tišma.\nRoditelji ne bi trebalo da prete deci školom\nRoditelji su često skloni pretnjama tipa „videćeš ti kad dođeš kod učiteljice”, „čekaj samo da pođeš u školu”, „nemoj da te odvedem kod psihologa” ili „škola je besmislena”.\n– To je nepoželjno, jer na taj način kod deteta razvijaju odnos koji ne doprinosi boljem učenju i napredovanju. Takođe je i veoma važno da porodica uspostavi saradnju sa školom i da sve zdravstvene probleme ili teškoće prijavi učitelju i stručnim saradnicima, kako bi se izbegli eventualni problemi. Roditelji često svoje nezadovoljstvo postignutim uspehom izražavaju tako što kude školu, umesto da razgovaraju sa onima koji su odgovorni – kaže Branka Tišma.\nPrema njenim rečima, veoma je važno i da se roditelji na vreme informišu kako izgleda prvi dan, šta će se raditi i slično.\n– Psiholozi i pedagozi već prilikom upisa preporučuju roditeljima na koji način da se pripreme i šta mogu da očekuju. Savet roditeljima je da preko leta sa decom odu nekoliko puta do škole i školskog dvorišta, da bi buduće okruženje detetu postalo blisko. Taj prvi dan bi trebalo da bude svečan i poželjno je da roditelji, ukoliko mogu, ne rade i provedu ga sa detetom – kaže Tišma.\nOna naglašava da je veoma važno, pored vremena za učenje, po povratku iz škole predvideti i vreme za igru.\n– Prvih dana učenje ne bi trebalo da traje duže od 20 do 30 minuta, dok dete ne stekne naviku, a domaći zadaci ionako nisu obimni na početku školske godine. Ako dete ne uspe da završi zadatak u predviđenom roku ili mu ne ide savladavanje gradiva, treba napraviti pauzu. Nikako ne treba insistirati da mora da uči, jer je to pogrešno i kod deteta stvara odbojnost. U takvim situacijama treba naći drugu aktivnost, ali to ne bi trebalo da bude sedenje za kompjuterom ili gledanje televizora, a kada se dete odmori, onda treba ponovo da se vrati na učenje – kaže Tišma.


septembar 2021 - ToplicaPressToplicaPress\n10. septembra 2021.\t0\nJutros oko pola 8, na pružnom prelazu bez rampe kod sela Draganja, sudarili su se teretna lokomotiva i autobus Niš-ekspresa, potvrđeno je u policiji. Povređenih nema, pričinjena je materijalna šteta. Reč je o prelazu za koji meštani susednog sela godinama ...\nIako je po prvoj odluci trebalo da svi radnici Sportskog centra dobiju otkaz danom registracije odluke o likvidaciji, izmenom na današnjoj sednici Skupštine deo njih će ipak ostati da radi do konačnog gašenja centra. Nadležni pojašnjavaju da je odluka promenjena ...\nRanovizantijski novac iz vremena cara Justinijana, kopče nakita iz 6. veka, germansko koplje sa zlatnom aplikacijom iz druge polovine 5.veka, vizantijski krst, kresiva, noževi, grnčarija i ostali predmeti koji su pronađeni tokom ove godine u okviru arheoloških iskopavanja na brdu ...\n9. septembra 2021.\t0\nRadnici prokupačkog Javnog komunalnog preduzeća Hammeum počeli su dezinfekciju svih javnih površina u gradu, počev od prokupačke Bolnice, dok će narednih dana uraditi dezinfekciju prostora Doma zdravlja, Doma za smeštaj starih lica, pešačke zone. U ovom preduzeću kažu da će, zbog povećanog ...\nRazrešenje dosadašnjeg likvidacionog upravnika koji je pre toga bio i v.d. direktor Sportskog centra u Prokuplju Živana Vladimirovića, postavljenje profesionalnog likvidacionog upravnika sa licencom, kao i brisanje stavke o otkazu radnika stupanjem na snagu odluke o likvidaciji, samo su neke ...\n7. septembra 2021.\t0\nNakon što je kod više od dva učenika u odeljenju potvrđeno da su pozitivni na koronu, u 3 prokupačke škole – dve srednje i jednoj osnovnoj, ukupno 5 odeljenja prešlo je na onlajn nastavu. Oni će narednih 10 dana od ...\nPredstavljanje knjiga, muzički program, obilazak kulturno-istorijskih spomenika, organizovanje viteških igara za decu i niz drugih aktivnosti pripremio je prokupački Muzej koji se i ove godine priključio organizovanju manifestacije „Dani evropske baštine“. U Muzeju kažu da je ovo najbolji način da ...\nNakon što je policija jutros na njivi u blizini Prokuplja zatekla 58-godišnjaka kako zaliva pet stabljika biljke nalik na kanabis, ovaj muškarac je uhapšen, saopštili su iz prokupačke Policijske uprave. Iz policije navode da su D. M. kako zaliva biljke, ...\nKamere na nekoliko lokacija u samom centru, ali i na ulazu i izlazu iz grada, kao i najmanje jedna kamera za detekciju saobraćajnih prekršaja, uz najavu da se planira otvaranje baze Žandarmerije u okolini Prokuplja, neki su od projekata koje ...\nZa sada nepoznate osobe opljačkale su privatnu zlataru u glavnoj prokupačkoj ulici Ratka Pavlovića, u subotu oko 13:30 sati kada je u Prokuplju pijačni dan i veliki broj građana na ulici. Kako saznajemo u Osnovnom tužilaštvu, još se traga za ...


Ministarka Mihajlović: Za tri godine imaćemo 500 kilometara pruge na kojoj će vozovi ići 120 do 150 na sat\n15.11.2017. 08:08 > 12:36\nZavršeni su radovi na modernizaciji dela barske pruge od Resnika do Valjeva, u dužini od 77,6 km, a tom deonicom danas se provozala potpredsednica vlade i ministarka saobraćaja Zorana Mihajlović sa predstavnicima Ruskih železnica. Vozovi modernizovanom prugom ponovo mogu da idu brzinom od 100 km na sat.\nMinistarka se ruskim dizel motornim vozom, koji je nabavljen u okviru ruskog kredita, vozila od Vreoca do Valjeva zajedno sa potpredsednikom Ruskih železnica Aleksandrom Mišarinom, generalnim direktorom RZZD Internešnal Sergejom Pavlovim i predstavnicima medija.\nModernizacija pruge Resnik - Valjevo u dužini od 77,6 kilometara, na međunarodnom železničkom koridoru Beograd - Bar, završena je u roku, 13. novembra, a redovan železnički saobraćaj na tom delu barske pruge uspostavljen je juče.\nUgovorena vrednost radova na modernizaciji pruge Resnik - Valjevo je 79,9 miliona dolara, a radovi su finansirani iz ruskog kredita čija je ukupna vrednost 800 miliona dolara.\nObnova barske pruge je počela 15. jula 2016. godine posle pune četiri decenije, a radove je izvela kompanije RZZD Internešnal.\n"Na ovoj pruzi od Resnika do Valjeva su ranije vozovi išli i brzinom manjom od 30 km na sat na pojedinim delovima. Srbija bi za tri godine trebalo da ima najmanje 520 km pruga na kojima će vozovi moći da idu prosečnom brzinom od 120 do 150 km na sat", izjavila je potpredsednica vlade i ministarka građevinarstva Zorana Mihajlović.\nOvaj projekat na barskoj pruzi uradio je Saobraćajni institut CIP i radovi su obuhvatilii rekonstrukciju trupa pruge, gornjeg stroja koloseka, dva tunela i 17 mostova, kontaktne mreže, SS i TT sistema, kao i remont svih infrastrukturnih objekata duž pruge, uključujući i 10 stanica.\nPruga Beograd-Bar kroz Srbiju je duga 287 kilometara, a puštena je u saobraćaj 1976. godine.\nMinistarka MIhajlović je dodala da bi za dve godine trebalo da imamo i modernizovanu prugu Beograd - Budimpešta, kojom će vozovi moći da idu brzinom od 200 km na sat. Ministarka je kazala da će se u narednom periodu raditi na tome da se modernizuje cela barska pruga i da se na to ne čeka još četiri decenije.\nDodala je da će se raditi železnički Koridor 10, ali i da će se rekonstruisati i pruge koje nisu deo tog koridora.\nDANAS I DO 30 STEPENI! Meteorolozi su izdali upozorenje zbog čak TRI POJAVE\nSavremena rampa za bezbedan prelaz pruge košta 150.000 evra i zato ih nećemo imati na svakoj CRNOJ TAČKI. A, LJUDI ĆE GINUTI...\nMON AMIE NAM VIŠE NIJE PRIJATELJ? Da li je Francuska ta koju Srbija IRITIRA ZBOG KOSOVA\nPlenković: Hrvatska za saradnju sa Srbijom, ali Vulinu ostaje zabrana\nTrampov čovek i lobista srpskim biznismenima delio savete i otkrio nekoliko TAJNI AMERIČKOG PREDSEDNIKA


Nakon preuzimanja mandata, gradonačelnica Sarajeva Benjamina Karić najavila je da će njen rad biti isključivo usmjeren na razvoj grada Sarajeva, a danas je u tom kontekstu učinjen prvi korak. Na njenu inicijativu Gradsko vijeće je usvojilo Odluku o pristupanju izrade Strategije grada Sarajeva za period 2021-2027.\nOvim je stvoren preduslov za izradu važnog strateškog dokumenta, kojim će se definisati ključni pravci razvoja bh. prijestolnice.\n“Očekujemo mnogo novih ideja koje bi mogle da doprinesu da grad Sarajevo bude ljepši, bolji, dinamičniji, zeleniji, zdraviji, sigurniji, ‘pametniji’ za naše građanke i građane. Ovaj krovni razvojni dokument treba da bude osnov i putokaz za odgovorno, transparentno i efikasno upravljanje gradom Sarajevom u skladu sa potrebama i interesima naših građana”, istakla je Karić.\nPrema riječima gradonačelnice, vizija je da Sarajevo kao glavni grad države BiH, privredom orjentisan prema turizmu i pružanju usluga, bude moderna evropska metropola, društveni, ekonomski, obrazovni, kulturni, sportski i komunikacijski centar BiH i nezaobilazan faktor u ovom dijelu Evrope.\nGradski vijećnici danas su usvojili i Odluku o organizaciji i djelokrugu organa uprave Grada Sarajeva, čime je stvoren okvir za uspostavljanjem dinamične, funkcionalne, odgovorne uprave koja će ostvarivati zadate ciljeve i pružati pravovremene i kvalitetne usluge.\nKroz usvajanje Odluke o pokretanju postupka prodaje službenih vozila formalno su poduzete aktivnosti kako je već ranije obećano a u cilju priliva sredstava u Budžet Grada.\nUdruženje “Obrazovanje gradi BiH” proglašeno je organizacijom od značaja za Grad, kao jedan od najvećih investitora u obrazovanje djece i mladih, posebno iz marginaliziranih i ranjivih društvenih skupina.\nTags\t#Benjamina Karić\t#Sarajevo\nDelić s akademskom zajednicom o mogućnostima unapređenja stočarstva u KS


Članice EU odgovaraju Francuskoj i traže nastavak proširenja\nSedam država članica Evropske unije se pridružilo Francuskoj u pozivu Evropskoj komisiji da do januara naredne godine izradi novu strategiju za što efikasniji proces u pristupnim pregovorima.\nZa razliku od Francuske, oni traže nastavak procesa proširenja “bez nepotrebnog odlaganja”.\n“Ne postoji održiva alternativa punopravnom članstvu zemalja Zapadnog Balkana u EU ako želimo efikasno da zaštitimo svoje interese u region”, podvukli su ministri inostranih poslova Austrije, Hrvatske, Češke Republike, Italije, Poljske, Slovačke i Slovenije, u pismu koji su oni u ponedeljak uputili odlazećem predsjedniku Evropske Komisije Jean Claude Junckeru.\nRadio Slobodna Evropa (RSE) ima uvid u ovo pismo u kojem se između ostalog priznaje da trenutni proces pridruživanja na Zapadnom Balkanu “napreduje polako i pomalo neravnomjerno”.\n“Stoga smo spremni da se konstruktivno uključimo u nastojanju da poboljšamo ovaj proces. Učinićemo to pod razumijevanjem da se taj poduhvat sprovodi na efikasan način i bude orijentisan na rezultate, te omogućava EU da postigne konsenzus o otvaranju pregovora o pristupanju sa Albanijom i Sjevernom Makedonijom u martu 2020. godine”, stoji u pismu u koji Radio Slobodna Evropa ima uvid.\nŠefovi diplomatija šest evropskih zemalja ponavljaju da se u vrijeme obilježavanja 30 godišnjice pada Gvozdene zavjese koja je započela eru ujedinjenja Evrope, “konsolidacija Evrope ne može biti završena bez Zapadnog Balkana”.\n“Otvorenost EU prema svim evropskim državama koje dijele naše vrijednosti i spremne su da prihvate pravnu stečevinu EU-a najvažnije je za istorijsku misiju Unije za dovršavanje evropskog ujedinjenja”, poručuje se u pismu.\nMinistri inostranih poslova Austrije, Hrvatske, Češke Republike, Italije, Poljske, Slovačke i Slovenije takođe ocjenjuju da nema sumnje da se trajna stabilnost i sigurnost kao i nastavak reformskih procesa u regionu najbolje mogu postići integracijom u EU, te da proces pridruživanja jeste, prema njima, najvažniji instrument za postizanje ovog cilja, čime ključni doprinos sigurnosti i prosperitetu Unije.\nSavjet opštih poslova EU raspravlja o proširenju\nSavjet opštih poslova zemalja članica Evropske unije (EU) danas, 19. novembra, će raspravljati o proširenju, s namjerom da pošalje pozitivnu odluku zemljama regiona.\n“Veoma je važno što ćemo danas poslati poruku da Evropa neće okrenuti leđa Zapadnom Balkanu”, izjavila je, uoči sastanka, ministrica inostranih poslova Finske Tytti Tupurainen, čija zemlja predsjedava Evropskom Unijom.\nOna je nedavnu inicijativu Francuske o takozvanom obnovljenom pristupu prema proširenju ocijenila “opsežnom i sveobuhvatnom”, ali je naglasila da na sastanku neće biti rasprave o tom dokumentu.\nDodala je da je dobro što zemlje članice EU ”imaju svoje prijedloge” po pitanju proširenja jer to, prema njenim riječima, čini da proces napreduje, ali je takođe pojasnila da treba čekati novi saziv Evropske komisije za pokušaj pronalska konsenzusa o proširenju.\nFrancuska državna sekretarica Amelie De Montchalain je ponovila stajalište te zemlje da je neophodna promjena pristupa da bi proces bio uspješan. Odbacila je navode da francuska inicijativa ne dolazi u dobrom trenutku, imajući u vidu da su neke države regiona već u procesu pristupnih pregovora.\n“Ne želimo da mijenjamo pravila igre dok igra traje. Danas vidimo da proces ne funkcioniše na ovaj način i da je veoma frustrirajući”, naglasila je De Montchalain na početku sastanka.\nFrancuska ministrica je ohrabrena činjenicom da su mnoge zemlje članice EU izrazile spremnost da, prema njenim riječima, traže od Komisije da izađe sa novom metodologijom, ali je podvukla da su Holandija i Danska izrazila punu podršku francuskom predlogu.\nDanašnji sastanak je prvi na evropskom nivou gdje se raspravlja o proširenju, nakon kraha na oktobarskom samitu kada nije odobreno otvaranje pristupnih pregovora sa Albanijom i Sjevernom Makedonijom.\nGlavnu prepreku u postizanju konsenzusa oko ovog pitanja je predstavljala Francuska koja je otvaranje budućih pristupnih pregovora između EU i kandidatskih zemalja uslovila usvajanjem nove metodologije u procesu proširenja. Prošle nedjelje je Francuska predala zemljama članicama svoju viziju kako treba da se promijeni pristup u procesu pregovora o članstvu.\nO Balkanu u New Yorku: Glavni problemi su organizovani kriminal i zarobljena država, ne strani uticaj\nAppathurai za RSE: NATO je zainteresovan za slanje ANP-a\nHahn: Zapadni Balkan nije predgrađe Evrope, već dio Evrope


BalkanMagazin :: PUPS preprodaje železaru\nPUPS preprodaje železaru\npetak, 02. mart 2012 03:04\nUkrajinski Donjeckstil zainteresovan da kupi železaru. Potpredsednik vlade Srbije Jovan Krkobabić razgovarao sa ukrajinskim proizvođačem uglja, koksa i čelika\n- Najava Danasa da novog vlasnika smederevske Železare traži i Jovan Krkobabić obistinila se. U Beogradu je, kako saznajemo, potpredsednik Vlade Srbije organizovao sastanak s visokom delegacijom jedne od najvećih ukrajinskih energetskih grupa i vodećih proizvođača uglja, koksa i čelika u regionu, na čelu sa generalnim direktorom. Predstavnici ukrajinskog Donjeckstila zainteresovani su da postanu vlasnici Železare u Smederevu. Ovu informaciju u Kabinetu potpredsednika Vlade Srbije nisu hteli ni da potvrde niti da demantuju.\nS druge strane od našeg sagovornika, koji je dugo godina u poslovima vezanim za industriju čelika, saznajemo da Donjeckstil, pored dve čeličane, ima vlastite rudnike uglja i proizvodnju koksa koja se meri milionima tona. Iz tih razloga, objašnjava sagovornik Danasa koji je želeo da ostane anoniman, cena čelika u toj ukrajinskoj čeličani niža je od smederevskog, a time i konkurentnija na tržištu. Donjeckstil je po kapacitetu, u regionu, među pet vodećih proizvođača čelika. Preuzimanjem železare u Smederevu, ta kompanija bi ušla među Top - 3 i efikasnije iskoristila vlastite resurse: ugalj i rudu, jer su vodeći proizvođači uglja za koksovanje i koksa u čitavom regionu i među tri najveća u proizvodnji samog uglja.\nZanimljivo je da su predstavnici Donjeckstila ne tako davno hteli direktno od Ju es stila da otkupe železaru u Smederevu. Naš sagovornik smatra da je nerealno očekivati da se često spominjani Mital pojavi u Smederevu, jer on u poslednjh godinu i po dana „češće zatvara vlastite čeličane nego vrata na svojim kolima“. Potvrda za to je i činjenica da je Arselor Mital ugasio jednu peć za proizvodnju čelika u postrojenju u gradu Floranž na severoistoku Francuske u junu, a drugu u oktobru, navodeći kao razlog nedovoljnu tražnju čelika. Najava dolaska druge ukrajinske grupacije Rinata Ahmetova, u ovdašnjim medijima više puta najavljivanog kao budući vlasnik smederevske Železara, više je nečija želja nego namera samog ukrajinskog biznismena, smatra izvor Danasa.\n- Novi vlasnik jedine srpske železare biće ona kompanija koja ponudi najbolje uslove, a očito je da Donjeckstil te uslove ispunjava, jer pored vlastite proizvodnje čelika ima i rudnike uglja i proizvodnju koksa. Sa ta tri aduta u rukama ruske i ukrajinske kompanije su u prednosti u odnosu na ostalu konkurenciju - navodi izvor našeg lista.\nTakođe, potvrđuje da je Donjeckstil u prošloj godini ostvario nešto više od dve milijarde dolara prometa, dok je neto dobit u 2011. bila dvostruko veća nego u prethodnoj 2010. godini i da im je krajem prošle godine konzorcijum banaka - s Dojče bankom na čelu - odobrio kredit od bezmalo milijardu dolara.


Kačavenda ide u manastir ili u starački dom – Nadlanu.com\nKačavenda ide u manastir ili u starački dom\nObjavljeno 25. apr 2013. / 09:13:48\nRazrešeni episkop Vasilije mogao bi po odlasku u penziju da ostane kao monah u nekom manastiru SPC ili da sam plaća starački dom, hotel ili neki drugi smeštaj, ako ne bude sudski gonjen i osuđen za neko od krivičnih dela za koja bi mogao bude optužen, piše "Blic".\n“Posle penzionisanja, vladika može da traži da ode u manastir koji odabere, ali za to mora da dobije saglasnost novog vladike. Može, takođe, da ode i u starački dom ili u hotel, ali bi to morao sam da plaća od svoje penzije”, kaže za “Blic” penzionisani profesor Bogoslovskog fakulteta Dimitrije Kalezić, ne želeći da komentariše spekulacije da će vladika Vasilije svoje monaške dane provesti u manastiru Šišatovac.\nPovratak životu običnog monaha za Kačavendu bi značio i odlazak iz “malog Versaja“, kako zbog luksuza nazivaju vladičanski dvor koji je tokom ratnih 90-ih godina izgradio u Bjeljini.\nMinimalne penzije za sveštenike\nDržava će, po uredbi koja je u aprilu stupila na snagu, sveštenicima uplaćivati doprinose za penzijsko, invalidsko i zdravstveno osiguranje, na najnižu osnovicu koja je 19.498 dinara, kolika je prosečna sveštenička penzija. Država će obezbediti penzije za oko 2.000 sveštenika, od kojih je 1.700 iz SPC. Pravo na tu penziju imaju samo sveštenici koji obavljaju dužnost u eparhijama u Srbiji .\n“Postoji mogućnost da razrešeni vladika i ostane u vladičanskom dvoru, ali samo ako se tako dogovori sa novopostavljenim episkopom”, dodaje Kalezić.\nBaš taj luksuz kojim je Kačavenda bio okružen, ali i njegov seksualni život, u suprotnosti su sa monaškim zavetom čednosti i siromaštva koji se odnosi i na vladike.\nTo znači vođenje usamljeničkog i neporočnog života, poslušnost i siromaštvo.\nKada je reč o mogućim krivičnim delima, Milan Antonijević iz Jukoma, ističe da Kačavendina homoseksualnost ne predstavlja razlog za sudsko gonjenje, ali zato narušava crkvene kanone.\n“Krivično delo bi moglo da bude obljuba zloupotrebom položaja, za šta je zaprećeno od tri meseca do 12 godina zatvora, ako je obljubljen maloletnik”, kaže Antonijević.\nIstovremeno bi za podvođenje mogao da odgovara sveštenik koji je Kačavendi dovodio mladiće.\n(Izvor: Blic – Marko R. Petrović)\nNS: Pronađen mrtav muškarac


Barry Callebaut fabrika u Srbiji – Pekar&Poslastičar\nBarry Callebaut fabrika u Srbiji\nŠvajcarska kompanija Barry Callebaut, jedna od vodećih svetskih proizvođača čokolade i kakaoa, planira širenje svog poslovanja u Jugoistočnoj Evropi. Kao prvi korak u toj ekspanziji biće izgradnja najmodernije fabrike u Novom Sadu, čije se otvaranje očekuje 2021. godine. Planirano je da početni proizvodni kapacitet u novoj fabrici bude preko 50.000 tona godišnje, a da ukupni obim investicije tokom petogodišnjeg perioda dostigne 50 miliona evra (56,7 miliona švajcarskih franaka).\nPre potpisivanja ugovora, Antoan de Sent-Afrik, generalni direktor Barry Callebaut grupe je izjavio: „Kompanija Barry Callebaut je u proteklih nekoliko godina veoma uspešna u Jugoistočnoj Evropi. Novi Sad je savršena lokacija za nas: drugi je po veličini grad u Srbiji, sa prestižnim univerzitetom, što nam omogućava pristup resursima koji su potrebni za ostvarenje naših planova.\nZahvaljujući novoj fabrici u Novom Sadu, u skladu sa našom strategijom „pametnog upravljanja rastom”, bićemo u mogućnosti da proširimo poslovanje u regionu i snabdevamo postojeće i nove kupce širokim asortimanom čokolada, smeša i punjenja. Fabrika će predstavljati regionalni centar iz kog će Barry Callebaut snabdevati čokoladom tržišta Jugoistočne Evrope koja beleže veliki rast.” Barry Callebaut grupa ima oko 60 proizvodnih postrojenja širom sveta i zapošljava raznovrsnu i posvećenu radnu snagu koja broji više od 11.500 ljudi.


Mlađima od 30 godina bi trebalo ponuditi alternativu za vakcinu AstraZeneca zbog pokazatelja koji je povezuju sa retkim krvnim ugrušcima, saopštio je 7. aprila britanski savetodavni odbor.\nPreporuka dolazi nakon nalaza britanskog regulatornog tela za lekove (MHRA) prema kojima su se kod 79 ljudi u Velikoj Britaniji pojavili retki krvni ugrušci nakon vakcinacije, od kojih je 19 umrlo.\nBritanski regulator je saopštio da ovo nije dokaz da je vakcina izazvala ugruške, ali je rečeno da je veza postala "čvršća".\nVei Shen Lim, predsedavajući britanskog komiteta za vakcinaciju rekao je da je na osnovu dostupnih podataka i dokaza komitet savetovao da je poželjno da se mlađima od 30 godina ponudi alternativa vakcini AstraZeneca, tamo gde je dostupna.\n"Savetujemo prednost jednoj vakcini u odnosu na drugu za određenu starosnu grupu, zaista iz krajnjeg opreza", rekao je Lim.\nOn je dodao i da bi ljudi koji su primili prvu dozu AstraZenece trebalo da nastave i sa drugom.\nIzvršna direktorka britanskog komiteta June Raine je navela da su prednosti vakcine veće od rizika.\nIz komiteta su saopštili da će ovaj potez imati zanemarljiv uticaj na tempo imunizacije u Velikoj Britaniji.\nSaopšteno je da je do 31. marta dato preko 20 miliona doza vakcine AstraZeneca, sa 79 izveštaja o neželjenim efektima i 19 smrtnih slučajeva.\nTa zemlja, pored AstraZenece, ima i vakcine Moderna i Pfizer.\nKomitet za bezbednost Evropske agecije za lekove (EMA) objavio je 7. aprila da neobični krvni ugrušci sa niskim nivoom trombocita treba da budu navedeni kao vrlo retki neželjeni efekti vakcine proizvođača AstraZeneca.\nDirektorka EMA, Emmer Cooke je podvukla da su bez obzira na ovu retku nuspojavu "koristi vakcine AstraZeneca mnogo veći od rizika nuspojava".


Takođe, predlog koji će biti upućen u parlament predviđa i da još oko 45.000 zatvorenika bude oslobođeno za stalno, prenosi Rojters.\nOni koji su privremeno oslobođeni zbog korona virusa biće premešteni u kućni pritvor, a zatvorenici koji su odslužili polovinu kazne biće oslobađani prema planu. Ova mera neće se odnositi na one koji su osuđeni za terorizam, krivična dela u vezi droge, krivična dela seksualne prirode i ubistva i nasilje nad ženama.\nU prepunim zatvorima u Turskoj ima oko 300.000 zatvorenika.\nErdoganova stranka izašla je sa ovim predlogom nakon što je broj potvrđenih slučajeva korona virusa u Turskoj povećan na 10.827, manje od tri sedmice nakon što je registrovan prvi slučaj u zemlji. Broj smrtnih slučajeva zbog korona virusa je 168.\nU Južnoj Koreji prvi put jednocifren broj novozaraženih\nU Crnoj Gori u poslednja 24 sata registrovano je 66 osoba zaraženih korona virusom.\nSahranjene devojke koje su poginule u stravičnoj saobraćajki kod Kule (FOTO)


SAD: Moguće smanjenje stimulativnih mera\n16 septembar, 2013\nAmerički investitori s nervozom iščekuju odluku federalnih rezervi o mogućem smanjenju stimulativnih mera za podsticanje ekonomskog rasta.\nMnogi ekonomisti smatraju da bi do toga moglo da dodje sredinom naredne godine, ali neki misle da bi federalne rezerve mogle da objave tu odluku već na kraju svog sastanka ove nedelje.\nRanije ove godine vrednost akcija na berzama naglo je pala kada su federalne rezerve objavile da bi mogle postepeno da počnu da smanjuju program stimulativnih mera. Šef federalnih rezervi Ben Bernanki rekao je da ekonomiji koja se oporavalja više neće biti potrebna pomoć od obimnog programa prodaje obveznica:\n„Ukoliko podaci koje dobijamo budu potvrdili da ekonomija može da raste po umerenoj stopi postepeno ćemo da popuštamo sa 'dodavanjem gasa' i smanjivaćemo obim otkupa obveznica.“\nNacionalno udruženje za poslovnu ekonomiju saopštilo je da ekonomisti predvidjajuju veću stopu rasta ove godine kako bi sledeće godne ona dostigla 3 odsto. Na osnovu ankete svojih članova udruženje smatra da će veća stopa rasta značiti i manje potrebe za stimulativnim merama zbog čega bi program otkupa obveznica morao da bude smanjen sledeće godine.\nAnketu je izradila Najantara Hensel sa Nacionalnog univerziteta za odbranu:\n“Većina naših stručnjaka smatra da postoji verovatnoća od 80 odsto da će federalne rezerve smanjiti stimulativne mere 2014.“\nFederalne rezerve su nastojale da podstaknu ekonomski rast otkako je recesija dovela da znatnog porasta nezaposlenosti. Prvo su kratkoročne kamatne stope smanjene gotovo na nulu, sa najavom da će ostati na tom nivou sve dok stopa nezaposlenosti ne padne ispod 6,5 odsto. Stvoren je i drugi program smanjenna dugoročnih kamatnih stopa kako bi se porodicama olakšalo dobijanje kredita za nove kuće i biznisima olakšala nabavka opreme.\nPrema tom programu federalne rezerve otkupljuju obveznice u vrednosti od 85 milijardi dolara mesečno. Medjutim, Hensel kaže da svi podaci ne podržavaju smanjenje stimulativnhi mera:\n„Mi vidimo neku vrstu rasta, ali ne tako dinamičnog i značajnog kao što se moglo očekivati.“\nS druge strane, autori studije Američkog instituta za javno računovodstvo strahuju da bi nove nesuglasice povodom poreza i vladinih izdataka mogle da obeshrabre investitiore.\nJedan od autora studije Geri Lubin govorio je za Glas Amerike putem Skajpa:\n„Gornja granica zaduživanja, sekvestar, pitanja zaštite patenata, i druga - zaista stvaraju neizvesnost koja dovodi do bojazni i ustezanja investitora da ulože više.“\nUpravni odbor federalnih rezervi razmatraće pitanja ekonomske i monetarne politike na svom redovnom sastanku u utorak i sredu.


FUDBALSKI SUDIJA - FOOTBALL REFEREE : DELEGIRANJE POMOĆNIH SUDIJA KROZ PRIZMU BROJEVA\nNa ovom blogu je pre par dana objavljen post u kojem je prezentovano delegiranje sudija u prvom delu takmičarske 2016/2017 sezone Super lige Srbije kroz prizmu brojeva. To isto sam uradio i kada su pomoćne sudije u pitanju. Što se tiče ambijenta u ovom delu prvenstva u kojem su pomoćne sudije obavljale svoj posao za njih isto važi kao i za sudije. Znači, imali smo jedno, na početku prenapregnuto stanje koje se kasnije pretvorilo u izuzteno trusno.\nPregled broja utakmica po imenima.\nPregled angažovanosti pomoćnih sudija:\nU prvih 11. kola, u vreme kada je predsednik Sudijske komisije FSS bio Miroslav Radoman lista jedanaest najviše angažovanih pomoćnih sudija izgleda ovako:\n1. Dejan Petrović 8\n2. Vladimir Jovanović 8\n3. Milan Mihajlović 8\n4. Milan Šutulović 8\n5. Svetozar Živin 8\n6. Uroš Stojković 7\n7. Nemanja Petrović 7\n8. Bojan Banović 7\n9. Dragan Bogićević 7\n10. Jovica Milin 7\n11. Darko Savović 7\nProsečna starost jedanaest najviše angažovanih sudija je iznosila 35,3 godine.\nOd 12. kola kada je na mesto predsednika Sudijske komisije FSS imenovan Đorđe Žutić lista jedanaest najviše anagažovanih pomoćnih sudija izgleda ovako:\nMilovan Ristić 7\nSrđan Milutinović 7\nNemanja Petrović 7\nSlobodan Pavlović 7\nUroš Stojković 6\nDalibor Đurđević 6\nMilan Minić 6\nVladimir Jovanović 6\nDejan Potočan 6\nDarko Savović 6\nSrađan Minić 6\nProsečna starost jedanaest najviše angažovanih sudija u vreme Đorđa Žutića je iznosila 37,9 godina. Kao što se iz navedenog može videti za vreme dok je na čeli Sudijske komisije FSS bio Miroslav Radoman šansu su više dobijale mlađe sudije, za razliku od vremena kada je Sudijskom komisijom FSS rukovodio Đorđe Žutić, kada su šansu više dobijale starije sudije. Lista najviše angažovanih pomoćnih sudija u vreme Đorđa Žutića je za 2,6 godina starija od liste u vreme Miroslava Radomana. U vreme Miroslava Radomana među jedanaest najviše angažovanih pomoćnih sudija smo imali četvroricu koji su ili mlađi ili imaju 35 godina starosti (36,4% od ukupnog broja najviše anagžovanih pomoćnih sudija). U vreme Đorđa Žutića imali smo dvojicu sudija koji su mlađi od 35 godina starosti (18,2% od ukupnog broja najviše anagžovanih pomoćnih sudija).\nKada uporedimo prezenovane liste najviše angažovanih pomoćnih sudija do 11. i nakon 11. kola videćemo da svega četiri imena se nalaze na obe liste (36.3%), dok su ostatak nova imena (63.7%). Na osnovu tih podataka može se izvesti zaključak da je novi saziv Sudijske komisije FSS, od 11. kola, zauzeo novi kurs kako po pitanju imena, tako i po pitanju godina starosti. Taj podatak je podudaran sa istim podatkom kod deligiranja sudija.\nNa prvobitno utvrđenoj listi pomoćnih sudija Super lige Srbije za takmičarsku 2016/2017 sezonu smo imali 36 imena. Najmanje delegiranja su imali Svetlana Bilić i Goran Božović, svega jedno i to u vreme Miroslava Radomana. Čak četvorica pomoćnih sudija sa prvobitno utvrđene liste pomoćnih sudija u prvom delu sezone nije bilo nijednom angažovano.


I DANAS VELIKO INTERESOVANJE ZA BESPLATNE OČNE PREGLEDE U DOMU ZDRAVLJA – Radio Televizija Caribrod\nU Domu zdravlja u Dimitrovgradu danas su po drugi put obavljeni besplatni očni pregledi u okviru projekta „Rano otkrivanje glaukoma kod osoba sa invaliditetom i drugih osoba u regionu Jugoistočne Srbije“. koji je podržalo Ministarstva spoljnih poslova Republike Bugarske, a realizuje Zavod za zdravstvenu zaštitu radnika „Niš“. Za razliku od prethodnog puta, početkom aprila, kada je u Domu zdravlja bila velika gužva, danas je na pregled čekao mnogo manji broj pacijenata. Dr Aleksandra Milojković kaže da se pregledi ovog puta odvijaju organizovanije. Za danas je prijavljeno oko 150 pacijenata. Prošlog puta nije bilo prethodnog zakazivanja i pregledano je 86 pacijenata, ali je bilo još dosta zainteresovanih, koji nisu uspeli da dodju na red. Kako je cilj da bude pregledano što višej ljudi, iz niškog Zavoda za zdravstvenu zaštitu radnika kažu da će, ukoliko ima interesovanja, ovakve besplatne očne preglede obavljati u svim gradovima u regionu do kraja oktobra ove godine, kada je planiran završetak projekta.\n← U SUBOTU 1. JUNA GLEDAOCI ĆE U TROČASOVNOJ EMISIJI HAPPY TELEVIZIJE „PRELO U NAŠEM SOKAKU“ IMATI PRILIKU DA BLIŽE UPOZNAJU OPŠTINU DIMITROVGRAD\nZA SUTRA JE ZAKAZANA SEDNICA OPŠTINSKOG VEĆA OPŠTINE DIMITROVGRAD, A U UTORAK BIĆE ODRŽANA SEDNICA SKUPŠTINE OPŠTINE DIMITROVGRAD →\nBALKANSKI UBEDLJIV U PRVOJ PROVERI\n24/02/2018 RT Caribrod\t0


Bezbednosne službe i doktori u Velikoj Britaniji se bore sa "epidemijom" nasilnih psihotičnih pacijenata koji koriste sintetičku drogu poznatu kao "majmunski prah".\nDok se gradovi širom Britanije bore sa drogama kao što su "spajs", "crna mamba" i druge, korisnici narkotika u Stouku i okolini sve više postaju zavisni od "majmunskog praha" koga mogu da nabave po veoma niskim cenama od oko dva evra, piše "Skaj njuz".\nBrojni policajci su snimili ljude pod uticajem ovog narkotika kako skaču sa krovova zgrada i dočekuju se na noge i odmah zatim skaču i napadaju policajce.\n- Kada pokušavate da ih onesposobite, to je kao da se rvete sa nekim ko misli da je Neverovatni Hulk, njihova snaga je neverovatna - rekao je policajac Rič Frost.\nOsim što zbog ove droge korisnici ne osećaju bol, ona kod njih izaziva i halucinacije i ozbiljnu paranoju.\nDrogirani ljudi često veruju da ih neko juri i često se penju po zgradama, stubovima i tuku ljude oko sebe, a u Americi, gde se pre nekoliko godina pojavila i raširila, zabeleženi su i slučajevi u kojima su narkomani pokušavali da odgrizu ljudima lica.\n- Devedeset odsto ljudi koje znam su na "prahu". Oni kao da izgube glavu, to je veoma loše i ne mogu da se zaustave - rekla je ona.\n- Jednostavno ne znate šta će da urade...Jedan je pokušavao da mi zapali pantalone dok sam ga lečila. To je prava epidemija i nešto mora da se učini tim povodom - rekla je ona.\nPILULE SKRIVENE U PAKETIMA SA OLOVOM U Grčkoj pronađena velika količina narkotika DŽIHADISTA\nNAJVEĆA OPERACIJA U ALBANIJI Učestvovalo 1.500 policajaca, razbijene OPASNE NARKO BANDE, pronađeno 182 kg droge, pali i POLITIČARI


- Za most na Savi kod Gradiške mogu reći da u avgustu očekujemo spajanje dve obale, odnosno, završetak čelične konstrukcije. Završetak mosta očekuje se u maju naredne godine - rekao je Mitrović novinarima, prenosi Srpskainfo.\nMinistar transporta i komunikacija u Savetu ministara nije bio u mogućnosti da kaže kada će biti izgrađeno granični prelaz i deonicu auto-puta od šest kilometara od mosta prema Okučanima.\n– Taj deo sadrži i granični prelaz koji je u planu da se radi. Za nekih 15 do 20 dana moći ću da kažem više jer imam sastanak sa hrvatskim ministrom mora, saobraćaja i infrastrukture Olegom Butkovićem upravo oko tog dela puta, kako bi konačno nakon desetina godina i ovaj auto-put zaživeo – rekao je Mitrović.\nOn je dodao da će sa hrvatskim ministrom Butkovićem razgovarati i o pitanju rekonstrukcije mosta kod Brčkog, kao i mogućnosti izgradnje novog mosta.\nRADOVI PRI KRAJU Mitrović: Granični prelazi Bratunac i Svilaj uskoro u funkciji\nMinistar transporta dobio uveravanje od kolega iz Hrvatske: Pitanje tranzita kamiona između BiH i Hrvatske biće rešeno


RTS :: Veran Matić specijalni izaslanik predsednika za rešavanje pitanja nestalih sa Hrvatskom\nPolitika Veran Matić specijalni izaslanik predsednika za rešavanje pitanja nestalih sa Hrvatskom\npetak, 10. avg 2018, 16:05 -> 17:35\nIzvor: Služba za saradnju sa medijima predsednika Srbije, Tanjug\nPredsednik Republike Srbije Aleksandar Vučić imenovao je Verana Matića za svog specijalnog izaslanika za rešavanje pitanja nestalih sa Republikom Hrvatskom. Pitanje nestalih prvenstveno je humanitarno i civilizacijsko, rekao je Matić.\nVeran Matić kaže da mu je čast što će biti u prilici da doprinese rešavanju značajnih pitanja za porodice nestalih i uspostavljanje uslova za normalizaciju odnosa između Srbije i Hrvatske.\nPodseća da je pitanje nestalih prvenstveno humanitarno i civilizacijsko pitanje, kao i da je važno za suočavanje sa prošlošću, demokratizaciju društva, vladavinu prava i evropske integracije.\n"Drago mi je što ću na ovom važnom zadatku sarađivati sa Ivicom Vrkićem, koji je imenovan na istu poziciju od strane Predsednice Republike Hrvatske Kolinde Grabar Kitarović. Nastojaćemo da depolitizujemo proces potrage za nestalim licima, da pomognemo da intenzitet aktivnosti svih strana bude najveći mogući, u kontinuitetu i bez obzira na dnevno političke odnose", naveo je Matić.\nCilj im je, kaže, da doprinesu da se efikasnije primenjuju svi potpisani sporazumi i protokoli, te da pomognu da saradnja između institucija koje se bave pitanjem nestalih bude efikasnija i unutar Srbije i Hrvatske, kao i da se unaprede kapaciteti institucija u čijim je nadležnostima potraga za nestalima.\nMatić napominje da će nastojati da se otvore i arhive značajne za ceo proces, i da angažman specijalnog izaslanika ne shvata kao zamenu za institucije, već kao dopunu njihovim dosadašnjim naporima i aktivnostima sa dobrom voljom da se uspostave neophodni mostovi unutar institucija dve zemlje, nevladinog sektora i udruženja nestalih.\n"Ovo nije profesionalni angažman i obavljaćemo ga bez nadoknade, i bilo kakvih privilegija", rekao je Matić.\nNavode se i produkcija dvadesetak filmova i serija na temu suočavanja sa prošlošću, kao i aktivan antiratni angažman devedesetih, humanitarne akcije, uključujući masovnu akciju pomoći žrvama "Oluje" 1995. godine...\nMatić će sarađivati sa posebnim savetnikom predsednice Hrvatske\nKao specijalni izaslanik predsednika Republike Srbije za rešavanje pitanja nestalih sa Republikom Hrvatskom, Veran Matić će sarađivati sa posebnim savetnikom predsednice Republike Hrvatske za pitanja nestalih, gradonačelnikom Osijeka Ivicom Vrkićem, saopštila je Služba za saradnju sa medijima predsednika Srbije.\nU Deklaraciji o unapređenju odnosa i rešavanju otvorenih-pitanja između Republike Srbije i Republike Hrvatske, koju su 20. juna 2016. godine u Subotici potpisali predsednik Aleksandar Vučić, tada kao predsednik Vlade, i predsednica Kolinda Grabar Kitarović, rečeno je da su obe države saglasne da je potraga za nestalim licima prioritetno humanitarno pitanje i da će uložiti iskrene i maksimalne napore u traženju nestalih lica.\n(petak, 10. avg 2018, 18:33)\n(petak, 10. avg 2018, 18:07)\n(petak, 10. avg 2018, 17:36)\n(petak, 10. avg 2018, 17:21)


Umesto Svetskog prvenstva mlađi juniori: Reprezentacija Srbije učestvuje na premijeri novog takmičenja! – Atlex\nUmesto Svetskog prvenstva mlađi juniori: Reprezentacija Srbije učestvuje na premijeri novog takmičenja!\nIako je Svetsko prvenstvo otkazano dvoranska sezona se ipak još nije završila iako je mart mesec počeo, a zatvori će je mlađe juniorska reprezentacija na novoformiranom takmičenju 7. februara u Istanbulu gde će se takmičiti protiv svojih vršnjaka iz Francuske, Turske, Ukrajine, Kazahstana i Belorusije.\nU kalendaru za 2020. godinu dodata su neka nova reprezentativna takmičenja, a jedno od njih je i ovaj ”Šestomeč” za mlađe juniore.\nNakon ”Susreta regiona” ili ti ”Tromeča” za seniore održanog u Novom Mestu, najbolji mlađi juniori Srbije će se sedmog marta takmičiti u izuzetno jakoj konkurenciji sa svojim vršnjacima iz Francuske, Turske, Ukrajine, Kazahstana i Belorusije.\nIako je na početku bilo dogovoreno da svaka država nastupi sa po dva predstavnika u svakoj disciplini u poslednji čas dogovoreno je ipak (od strane organizatora) da to bude samo po jedan na ovoj premijeri.\nOvim takmičenjem otvorila se mogućnost da još jedna reprezentativna selekcija oseti draž nastupa za svoju državu i u dvoranskim uslovima.\nPodsetimo, juniorska dvoranska Balkanijada ove godine je doživela svoje tek četvrto izdanje, a sa ovim takmičenjem će prvi put još jedna mlađa reprezentativna selekcija imati međunarodni nastup u dvorani.\nTako će put turske prestonice u sredu četvrtog marta krenuti 14 dečaka i 15 devojčica uzrasta 16 i 17 godina.\nPrenosa ovog takmičenja biće na ovom linku, a ceo program počinje u devet sati ujutru po srpskom vremenu, a kompletnu satnicu možete pogledati ovde (-2 sata).\nDvoranski šestomeč mlađih juniora - spisak\nTags: Mlađe juniorska reprezentacija Mlađi juniori reprezentacija\nPrevious Tamberijev šou, Mihaljević oborio rekord Balkana, Mihalinec rekord mitinga, Kijanović pobedio: 5. ’’Serbian open’’ opravdao očekivanja (FOTO)(VIDEO)\nNext MOK doneo odluku o Olimpijskim igrama u Tokiju: Sve podseća na 2016.


Putin: Potreban miran dijalog sukobljenih strana u Siriji\nPredsjednik Rusije Vladimir Putin izjavio je da je potreban miran dijalog sukobljenih strana u Siriji.\nOn je tokom video-konferencije sa turskim predsjednikom Redžepom Tajipom Erdoganom i predsjednikom Irana Hasanom Rohanijem rekao da i dalje postoje legla terorista u sirijskoj pokrajini Idlib i u drugim dijelovima Sirije.\n"Potrebno je aktivno zagovarati inkluzivni dijalog strana u Siriji u okviru ustavne komisije u Ženevi. Predlažem da podržimo ovaj proces, da pomognemo učesnicima da se sastanu i započnu direktan dijalog", istakao je Putin.\nRusija i Iran u sukobima u Siriji podržavaju snage koje se bore na strani sirijskog predsjednika Bašara el Asada, dok turska podržava naoružane opozicione snage.\nMoskva, Ankara i Teheran su se u okviru diplomatskog procesa 2017. godine dogovorili da rade zajedno na ublažavanju oružanih sukoba u Siriji.\nKremlj je objavio zajedničko saopštenje u kojem su Rusija, Turska i Iran izrazili uvjerenje da ne postoji vojno rješenje za sukobe u Siriji, koji traju od 2011. godine, te da se situacija mora riješiti političkim procesom.\nU saopštenju se navodi da su se tri zemlje saglasile i u vezi unapređenja međusobne ekonomske saradnje.\nErdogan je tokom virtuelnog sastanka naglasio da je prioritet pronalaženje trajnog rješenja za sukobe u Siriji, prekid sukoba i zaštita političkog jedinstva i teritorijalnog integriteta Sirije.\n"Nastavićemo da činimo sve što možemo kako bi naši susjedi u Siriji uskoro pronašli mir, bezbjednost i stabilnost", poručio je Erdogan.


U Sevojnu dve liste podelile 15 odborničkih mesta\nVoljom 10 odbornika koalicije „Aleksandar Vučić – Zato što volimo Sevojno“, za predsednika Skupštine izabran je Nikola Gogić, inače direktor Narodnog muzeja Užice. Njegov zamenik biće Žarko Vukotić, dok je za sekretara imenovana Branka Cerović koja je i do sada vršila tu funkciju.\nOpoziciju u parlamentu Sevojna činiće pet odbornika liste „Ujedinjeni pobeđujemo, za Sevojno, za Srbiju“, čiji stožen je Zdrava Srbija Milana Stamatovića.\nNa narednoj sednici SO Sevojno trebalo bi da bude izabrano opštinsko rukovodstvo sa Ivanom Marićem (SNS) na čelu.\nDanas konstituisani saziv drugi je od kada je Sevojno dobilo status opštine.\nJedna svetska i devet srpskih premijera na Sajmu automobila u Nišu\nNIŠ-Jedna svetska i devet srpskih premijera moći će da se vidi na ovogodišnjem Sajmu automobila “Auto moto fest Niš 2017” koji će se održati od 6. do 8. oktobra u niškoj hali “Čair”.


Makron očekuje "stvaranje dugoročne političke stabilnosti u Siriji" i obećao je "konkretnu inicijativu pet stalnih članica Saveta bezbednosti UN u narednim nedeljama"\nObjavljeno: 14.07.2017. 09:42h\n"Iniciraćemo osnivanje kontakt grupe koja će efikasno moći da izgradi inkluzivna rešenja kada se rat završi", rekao je juče francuski predsednik i dodao, bez ulaženja u detalje, da bi tu kontakt grupu činile stalne članice SB, zemlje regiona, predstavnici vlade u Damasku i opozicije.\nFrancuski predsednik je izjavio da želi "dugoročno političko rešenje" i da predstavnici predsednika Sirije Bašara al Asada treba da učestvuju u razgovorima. On je dodao da Asadov odlazak sa vlasti nije preduslov za francusko učešće u razgovorima.\nMakron je rekao kako je prošlo sedam godina od kada je Francuska zatvorila ambasadu u Damasku s tim preduslovom koji nije doneo nikakve rezultate, zbog čega je neophodno da Francuska promeni svoju doktrinu prema Siriju.\nNa drugoj strani, u Ženevi se već više od godinu dana pod pokroviteljstvom UN vode pregovori o miru a najnovija runda je počela u ponedeljak. Specijalni izaslanik UN Stafan de Mistura rekao je da "nije načinjen proboj ali ima napretka".\nU ratu u Siriji do sada je poginulo više od 320.000 ljudi a više miliona je raseljeno.\nTagovi TerorizamGrađanski ratBašar al AsadBliski istokGeopolitikaSADAmerikaSirijaEmanuel MakronFrancuska


Šef BIA do 17. oktobra - Istinomer\n"Novi šef BIA biće poznat do 17. oktobra, Dana Bezbednosno-informativne agencije."\nPrvi potpredsednik Vlade Srbije izjavio je da će novi direktor BIA biti poznat do 17. oktobra, Dana Bezbednosno-informativne agencije. On je kazao da ima kandidata za to mesto, ali da će prvo razgovarati sa predsednikom Srbije Tomislavom Nikolićem i predsednikom Vlade Ivicom Dačićem, pa tek onda izaći u javnost sa njegovim imenom.\nIako je Dan BIA obeležen juče, direktor još uvek nije poznat javnosti.\nZato izjavu Aleksandra Vučića ocenjujemo kao „neispunjeno“ obećanje.


Moskva o proterivanju ruskih diplomata: Bićemo prinuđeni na kontramere - Sputnjik Srbija\nMoskva o proterivanju ruskih diplomata: Bićemo prinuđeni na kontramere\n13:07 04.12.2019 (osveženo 13:11 04.12.2019) Preuzmite kraći link\nRuska strana je primorana da sprovede čitav niz recipročnih mera u vezi sa činjenicom da se dvoje diplomata ruske ambasade u Berlinu proglase personama non grata, saopštilo je Ministarstvo spoljnih poslova Rusije za Sputnjik.\n„Smatramo da su izjave nemačke strane o proterivanju dvoje zaposlenih u ruskoj ambasadi u Berlinu neosnovane i neprijateljske“, navodi Ministarstvo.\n„Politizovan pristup istrazi je neprihvatljiv. Prinuđeni smo da primenimo čitav niz recipročnih mera“, naglasilo je Ministarstvo.\nMinistarstvo je saopštilo da je o očekivanju pomoći Rusije u istrazi ubistva „poslednji put govorio državni sekretar Mihaelis ambasadoru Nečajevu 20. novembra 2019. u razgovoru održanom u nemačkom Ministarstvu spoljnih poslova“.\nRanije je objavljeno da je Ministarstvo spoljnih poslova Nemačke proglasilo za persone non grata dvojicu službenika ruske ambasade u Berlinu u vezi sa slučajem ubistva državljanina Gruzije.\nproterivanje diplomata, Nemačka


Politika\t10.03.2019 19:44\nObnove velikih saobraćajnica pre dve godine dovele su do toga da je u jednom trenutku oko 50 linija javnog prevoza bilo preusmereno, skraćeno ili ukinuto. Ako se može suditi prema najavljenim rekonstrukcijama saobraćajnica za 2019, u toku predstojećeg proleća i leta vrlo lako se može desiti da broj istovremeno preusmerenih i ukinutih linija nadmaši leto 2017.\nPrve velike izmene u javnom prevozu doneće druga faza radova na Trgu republike. Već od aprila trebalo bi da počne obnova saobraćajnica koje okružuju sam trg. U gradilište će biti pretvorene Kolarčeva i prilazi trgu iz Makedonske, Francuske i Vasine ulice. Ovim saobraćajnicama prolaze autobusi 26, 27, 31, 37, 44 i 96, ali i trolejbusi 19, 21, 22, 28, 29 i 41, i već sada je jasno da će dobar deo njih biti preusmeren, a deo njihovih trasa skraćen. Nadležni trenutno traže najbolje rešenje za privremenu izmenu saobraćaja. Najteži zadatak biće da reše pitanje trolejbuskog saobraćaja jer okretnica je na Studentskom trgu. Prema trenutnoj situaciji, velika je šansa da u toku druge faze obnove Trga republike trolejbusi 19, 21, 22 i 29 okreću ispred Palate „Albanija”. Ako tako bude, ova izmena bi važila do duboko u jesen jer za okončanje radova koji su na trgu počeli krajem avgusta 2018. ukupan rok je 420 dana. Vrlo lako se može desiti da ovog marta trolejbusi poslednji put idu do Studentskog trga. Osim što bi trebalo da počne obnova i ovog trga, nadležni već duže razmišljaju da u centar grada umesto trola uvedu elektrobuse, a da trolejbuse preusmere sporednim ulicama do Dorćola, pa i da nekima od njih, iz pravca perifernih delova grada, skrati trasu do Slavije.\nKad počne druga faza na Trgu republike, ubrzo bi trebalo da krene i velika obnova na oko tri kilometra ulica od Ruzveltove do Tadeuša Košćuška, odnosno u Kraljice Marije, 27. marta, Džordža Vašingtona i Cara Dušana.\nKako tuda prolaze i tramvaji i trolejbusi i autobusi, putnike koji koriste linije 2, 5, 10, 28, 33, 40, 48, 65, 77 i 79 čekaju pakleno proleće i leto. Svi autobusi će verovatno biti preusmereni, a tramvaji će, čim bude krenulo vađenje šina na potezu dugom oko tri kilometra, biti ukinuti.\n– Kada započnu radovi na bilo kojoj deonici na ovom potezu, tramvajski saobraćaj će biti onemogućen i tramvaji će biti zamenjeni autobusima na privremenim linijama – ukazuju u Sekretarijatu za javni prevoz.\nSlično će biti i sa trolejbusima, koji će u jednom trenutku biti ukinuti jer će se preklopiti radovi na Trgu republike i u četiri ulice od Ruzveltove do Zoo vrta. Kako kažu u sekretarijatu, još se ne zna precizna dinamika, niti koji će se radovi preklapati.\nZa sada se najmanje precizno zna kada će tačno da počne obnova Savskog trga koja će doneti najveće izmene u javnom prevozu. Jer njime prolazi većina tramvaja (7, 9, privremeno uvedeni 2L, 11L i 12L, ali i privremeno ukinuti 2, 3, 3L, 12 i 13), autobusi 78 i 83, kao i obrenovački autobusi. Tu je i okretnica za 36, 46, 51, 91, 92, 511, 551, 553 i 601.\n– Autobuske linije će definitivno biti izmeštene, dok se za tramvajske još ne znaju detalji, odnosno da li radovi mogu da se obavljaju fazno – kažu u sekretarijatu.\nIzvesno je da se okretnica koja na Savskom trgu postoji godinama posle obnove neće vraćati tu. Ona će, potvrđuju u sekretarijatu, za stalno biti preseljena kod Mostarske petlje, što su još pre nekoliko godina nadležni i najavili. Za izgradnju novog terminusa, dodaju u sekretarijatu, biće zaduženo preduzeće „Beograd na vodi”.\nTramvajski saobraćaj ovog leta neće zavisiti samo od radova na trgu nego i od toga kada će početi selidba Starog savskog mosta. To se sigurno neće desiti pre juna za kada najavljen završetak radova na postavljanju tramvajskih šina na Mostu na Adi. Preko njega bi ubuduće trebalo da ide tramvaj od Banovog brda do Novog Beograda (verovatno će 13 linija biti trajno preusmerena), a trebalo bi i da se uspostavi i nova linija od Kneževca do Novog Beograda sa oznakom 4 ili 8.\n– Za sada nisu definisane linije pošto je to uslovljeno izgradnjom novog Savskog mosta – ističu u sekretarijatu.\nZbog uklanjanja Starog savskog mosta i početka gradnje novog, od leta pa u naredne dve-tri godine Most na Adi postaće i privremena tramvajska veza Novog Beograda i ostalih delova grada. Najveća nedoumica je šta će biti sa linijama 7, 9, 11 i 13.\nZbog istovremenog sređivanja trga i demontaže mosta ipak se može desiti da tramvaji 7, 9, 11 i 13 ne budu preusmereni ka Mostu na Adi, već da se na njihovoj dosadašnjoj trasi uvedu autobusi.\nA, kada se i završe radovi na Savskom trgu novi zadatak za nadležne biće kako da nadomeste deo trase tramvaja 7, 9, 11 i 13 jer će posle uklanjanja Starog savskog mosta bez tramvajske veze ostati Staro sajmište, Ušće, blokovi kod „Sava centra”… Nezvanično, kao dugoročno rešenje, navodi se uvođenje autobuske linije koja će nadoknaditi nedostatak tramvaja u ovom delu Novog Beograda, ali i novi kružni tramvaj koji bi išao i preko Mosta na Adi i preko budućeg novog savskog mosta.


Istopolni brakovi legalni do leta? – Novi svet\nMinistarstvo za ljudska i manjinska prava je juče objavilo polazne osnove za izradu nacrta zakona o istopolnim zajednicama. Javna rasprava trajaće do 20. februara, a najave su da bi zakon trebalo da bude usvojen u Skupštini već do leta.\nMinistarka za ljudska prava i društveni dijalog Gordana Čomić kaže za da bi predlog zakona o LGBT zajednicama trebalo da se nađe u Skupštini do kraja prolećnog zasedanja.\nU naredna tri člana se govori o načelu ravnopravnosti, kao i o zabrani svakog oblika nasilja i diskriminacije, prelazi se na načine sklapanja istopolne zajednice koja se, kako stoji u članu šest, “zasniva izjavom registrovanom kod matičara voljom dva lica istog pola kojima se izražava pristanak za sklapanje istopolne zajednice u cilju ostvarivanja zajednice porodičnog života”.\nČinu zaključenja istopolne zajednice pored matičara prisustvuje odbornik lokalne samouprave koga skupština odredi.\n-Ideja je da se zakon o istopolnim zajednicama donese tokom prolećnog zasedanja skupštine. Mi kao zemlja članica Saveta Evrope imamo obavezu da donesemo taj zakon, samo što nemamo nikakav rok niti imamo bilo kakve uslove od EU u vezi sa sadržinom tog zakona – apostrofira Milićević.\nBrak se može raskinuti na iste načine kao i tradicionalni brakovi, ista prava važe kao i tokom običnih brakova, pitanje imovine i penzija se takođe regulišu isto kao i kod običnih brakova.\nJednog jutra su saobraćaj sa leve prebacili na desnu stranu, a onda je u uređenoj zemlji nastao haos\nPOSLEDNjI DAN SREDNjEVEKOVNE SRBIJE\nDespot Jovan Oliver – vojskovođa, diplomata i prijatelj cara Dušana


Iz problematične kompanije, preplavljene sa 300 milijardi dolara duga, je u utorak saopšteno da se uspostavi komitet za upravljanje rizicima, koji će igrati ulogu u ublažavanju i eliminisanju budućih rizka za firmu, prenosi CNBC.\nSve to je poguralo cene akcija Evergrandea sa rekordno niskog nivoa. Dodatan podstrek oporavku cena akcija bio je i potez kineskih vlasti i njihovo naglašavanje na ublažavanju. Centralna banka je u ponedeljak saopštila da će smanjiti stopu obavezne rezerve po drugi put ove godine.\nTime je oslobođeno oko 282 milijarde dolara koji će se kako je najavljeno trošiti za podsticanje usporenog privrednog rasta usled pandemije.\n- Sada se čini prilično verovatnim da će restrukturiranje Evergrandeovih ofšor javnih obveznica i privatnih dužničkih obaveza uskoro biti izvršeno, rekao je šef Azijskog savetovališta za investicije i komunikacije, Martin Heneke.\nJoš uvek nije bilo reči iz Evergrande o tome da li su plaćene kamate u vrednosti od 82,5 miliona dolara. Grejs period od 30 dana je istekao u ponedeljak. Međutim, više analitičara je istaklo da je malo verovatno da je kamata plaćena, s obzirom da su obelodanjeni planovi za restrukturiranje kompanije. U petak je iz kompanije saopšteno da planiraju "da se aktivno angažuju sa ofšor kreditorima kako bi formulisao održiv plan restrukturiranja".\nTo bi bio prvi put da zvanično kasne, potšo su uspeli da izvrše poslednjih nekoliko plaćanja kamate u minut do dvanaest.\nAnalitičari kažu da bi pomeranje Kine ka ublažavanju monetarne politike bilo vredno pažnje u preokretu stvari za problematično tržište nekretnina.\n- Ono što je veoma važno... po mom mišljenju jeste, da se retorika kineskih kreatora politike u poslednje vreme značajno promenila, sa naglaskom na ublažavnaju, što uključuje i smanjenje stope obavezne rezerve, šire ublažavanje ograničenja u sektoru nekretnina, obećanje za stabilizaciju u 2022. i fokusiranje na ekonomsku podršku kroz različite instrumente monetarne politike, rekao je Heneke.\nOn je dodao i da je kinesko ublažavanje važno zato što su tvrdi stavovi prema smanjenju duga i ostala zatezanja u sektoru nekretnina i pokrenula inicjalno sadašnju krizu, rekao je Heneke.\n- Možda je i važnije od odluke Centralne banke Kine to što ju je pratila izjava centralnog komiteta komunističke partije u kojoj obećavaju da će stabilizovati ekonomiju naredne godine, signalizirajući ublažavanje nekih ograničenja imovine, dodao je viši strateg za devizne poslove u Nacionalnoj banci Australije, Rodrigo Katril.\nČitav sektor nekretnina je pogođen potezima kineske vlade da ukroti dug. Problemi Evergrandea su došli do vrhunca nakon što su vlasti prošle godine uvele politiku "tri crvene linije". Time je postavljeno ograničenje duga u odnosu na tokove gotovine, sredstva i nivo kapitala firme. Na taj način je izvršen pritisak na građevinske kompanije koje su godinama rasle podstaknute prekomernim zaduženjima.\nZabrinutost zbog ogromnog duga Evergrandea je uzburkala svetska tržišta, usled zabrinutosti da zbog potencijalnog prelivanja na ostatak kineskog tržišta nekretnina ili na širu ekonomiju. Kako se dužnička kriza rasplitala, drugi kineski investitori za nekretnine su takođe počeli da pokazuju znake slabosti.


Iz CBCG su se ogradili da je to podatak koji su dostavile same kompanije.\n"Podatak je baziran na izvještajima koje su dostavila rezidentne kompanije", ukazali su iz CBCG.\nI dalje je tajna koliko građani Crne Gore imaju na računima u inostranstvu, jer po zakonu to nijesu dužni nikom da prijavljuju.\nIz CBCG su objasnili da su kompanije dužne da prijavljuju svoj konto na računima u inostranstvu na osnovu Odluke o vođenju posebne evidencije o tekućim i kapitalnim poslovima sa inostranstvom i dostavljanju podataka o tim poslovima ("Sl. list CG", br. 8/2017).\n"One su dužne da dostavljaju podatke o tim poslovima, a za potrebe izrade statistike platnog bilansa. Rezidenti odnosno preduzeća u Crnoj Gori dužna su da CBCG dostave podatke o stanju i prometu na svojim računima u inostranstvu", dodali su iz CBCG.\nNema, međutim, ni podatka koliko strane kompanije koje posluju u Crnoj Gori imaju novca na računima u inostranstvu.\n"CBCG ne posjeduje podatak koliko nerezidenti, koji posluju u Crnoj Gori, imaju sredstava na svojim računima u inostranstvu", dodali su iz CBCG.\nPrema posljednjim podacima CBCG sa kraja aprila ove godine ukupni depoziti su blizu 3,3 milijarde eura.\nIz CBCG su saopštili da je to istorijski nivo i znak povjerenja i građana i privrede u bankarski sektor.\nIZVOR: Vebsajt RTCG, 09.06.2018.


Žele da zaštite svoje interese kako bi opstali\nU zgradi Akademije znanja u Budvi juče je održalna druga konstitutivna sjednica grupacije „Malih prehrambenih trgovina Crne Gore“.\nNa sjednici su definisani ciljevi grupacije, organi, te imenovani predsjednik, zamjenik predsjednika i generalni sekretar tedonesena odluka o formiranju upravnog odbora grupacije.\nNa sjednici je, takodje, dogovoreno da se uputi zahtjev Privrednoj Komori Crne Gore sa ciljem formiranja grupacije u okviru udruženja trgovine. U kasnijoj fazi se planira formiranje Klastera Malih prehrambenih trgovina Crne Gore kod ministarstva ekonomije Crne Gore.\nCilj grupacije je da se kroz predmetnu organizaciju animiraju i uključe svi predstavnici branše kako bi se na kvalitetan način zaštitili ekonomski i socijalni interesi kako samih trgovina tako i zaposlenih, te uz saradnju i saglasnost nadležnih organa formirao zakonodavni okvir kojim bi se riješio narastao jaz i ublažili negativni efekti nastali krizom uzrokovanom covid epidemijom te lošim postojećim zakonskim rješenjem.\nZa predsjednika udruženja jednoglasno je izabran Željko Ćetković, za potpredsjednika udruženja izabran je Bojan Vujović, za generalnog sekretara udruženja izabran je Savo Radonjić. Članovi upravnog odbora će se izabrati na trećoj sjednici grupacije čiji će se datum naknadno odrediti.\nOvim putem se pozivaju svi vlasnici maloprodajnih prehrambenih trgovina sa teritorije Crne Gore da se priključe grupaciji te uzmu učešće u daljem radu kako bi se na što kvalitetniji način zaštitili interesi ove jako ugrožene branše.\nSvi zainteresovani mogu da nas kontaktiraju putem telefona +382 67 300 750 i +38268 078 320


Bjelogrlić: Očekujem da se desi čudo - Sputnjik Srbija\n17:20 27.06.2018 Preuzmite kraći link\n„Orlove“ će sa tribina bodriti ministar spoljnih poslova Srbije Ivica Dačić, koji je došao u dvodnevnu zvaničnu posetu Rusiji, tokom koje će razgovarati i sa najvišim zvaničnicima te zemlje o zajedničkim projektima i o saradnji na međunarodnom planu.\nSrpskoj reprezentaciji podršku će pružiti i bivši košarkaš, reprezentativac Srbije Dušan Kecman, koga smo zatekli kako se fotografiše sa mnogobrojnim srpskim navijačima u Moskvi.\nUz našu ekipu će biti i slavni srpski glumac, režiser i producent Dragan Bjelogrlić.\n„Ovde je divno, vlada karnevalska atmosfera. Veselo je, lepo je vreme… Baš dobra uvertira za večerašnju utakmicu“, rekao je Bjelogrlić za Sputnjik.\nBjelogrlić je izrazio i optimizam uoči utakmice koja će odrediti dalju sudbinu reprezentaciji Srbije na Svetskom prvenstvu u fudbalu.\n„Očekujemo da se desi čudo, da se ovde u Moskvi ispiše istorija“, dodao je on.\nBjelogrlić nije mogao da prognozira rezultat.\n„Ne mogu da prognoziram rezultat, ali se nadamo pobedi“, zaključio je.\nDolazak na utakmicu između Srbije i Brazila ranije je najavio i predsednik Republike Srpske Milorad Dodik, ali zbog obaveza on ipak nije stigao u Moskvu.\nKako Sputnjik saznaje, Dodik je obećao da će doći na sledeću utakmicu, ako Srbija prođe dalje.\nSrbija igra protiv Brazila meč trećeg kola Grupe E, posle kojeg ćemo znati da li „orlovi“ mogu do osmine finala Mundijala, ili završavaju svoj nastup u Rusiji.\nfudbal, Svetsko prvenstvo u fudbalu 2018, Dragan Bjelogrlić, Brazil, Srbija


Nataša Cvijanović: Treba raditi na unapređenju društvenog položaja prosvjetnih radnika – Novosti Plus\nPomoćnik ministra za predškolsko i osnovno vaspitanje i obrazovanje u Ministarstvu prosvjete i kulture Republike Srpske Nataša Cvijanović izjavila je da treba raditi na unapređenju društvenog položaja prosvjetnih radnika u Republici Srpskoj.\nCvijanovićeva je rekla da su prosvjetni radnici u uslovima epidemije korona virusa profesionalno i stručno odgovorili na zadatak organizovanja nastave u Republici Srpskoj.\n“Organizovanje nastave u ovim uslovima je veliki izazov za sve prosvjetne radnike, porodice i učenike”, rekla je Cvijanovićeva novinarima nakon sjednice Republičkog odbora Sindikata obrazovanja, nauke i kulture povodom obilježavanja Svjetskog dana prosvjetnih radnika.\nOna je ocijenila da je nastavni proces u proteklih mjesec dana bio zadovoljavajući, uz dosta poteškoća.\n“Najvažnije je da su naši učenici sada u školskim klupama. Nadamo se da će tako i ostati. Moramo poštovati sve higijensko-epidemiološke mjere, te pratiti potrebe prosvjetnih radnika”, istakla je Cvijanovićeva.\nSavjetnik ministra za naučno-tehnološki razvoj, visoko obrazovanje i informaciono društvo Republike Srpske Željana Jovičić rekla je da je većina nastavnika na visokoškolskim ustanovama, iako nepripremljena, veoma dobro odgovorila na rad u uslovima epidemije korona virusa.\nOna je rekla da je resorno ministarstvo brzo odgovorilo na 4.000 zahtjeva studenata za komercijalno testiranje u periodu kada je trebalo da se iz Republike Srpske vrate u Srbiju na studiranje.\n“Podijeljeno je 1.000 posebnih računara u više od 90 odsto nerazvijenih opština Republike Srpske uz pomoć resornog ministarstva i dijela poslovne zajednice kako bi učenici imali pristup onlajn nastavi”, istakla je Jovičićeva.\nPrema njenim riječima, obezbijeđena su i dezinfekciona sredstva, kao i beskontaktni toplomjeri za normalno funkcionisanje visokoškolskih ustanova u specifičnim uslovima.\n“Nastavljamo da obezbjeđujemo uslove za cjelokupnu nastavu na daljinu ako se za to ukaže prijeka potreba”, istakla je Jovičićeva.\nOna je rekla da je danas počela nastava za brucoše na svim visokoškolskim ustanovama u Republici Srpskoj.\n“Studenti koji prvi put upisuju prvu godinu bilo kojeg ciklusa studija na javnim univerzitetima oslobođeni su plaćanja školarine”, istakla je Jovičićeva.\nPredsjednik Sindikata obrazovanja, nauke i kulture Dragan Gnjatić rekao je da sindikat ostaje pri zahtjevu kojim od nadležnih institucija traži ujednačavanje platnih koeficijenata sa ostalim korisnicima budžeta Republike Srpske.\n“Tražimo povećanje plata najmanje svake godine za 10 odsto da bismo zadržali mlade ljude na ovim prostorima. Neka to bude u skladu sa trenutnim mogućnostima, odnosno kada se stvore uslovi, a ako je moguće što prije”, istakao je Gnjatić.\nOn je rekao da je u toku kreiranje budžeta Srpske za narednu godinu, te da će sindikat svoje zahtjeve uputiti nadležnom ministarstvu u pisanoj formi.\n← Članica Streljačkog kluba “Geofon” iz Teslića Slavica Petrović postavila novi rekord RS\nGrađani Srpske do kraja godine mogu mijenjati izabranog ljekara →\n10 Jula, 2019 12 Jula, 2019 Kristina Prole\t0


Težak test SBB Vukova – SBB Vukovi Beograd\nVUKOVI ODNELI POBEDU!!!!!\nSBB Vukovi bolji u triler završnici!!!\nTežak test SBB Vukova\nPretposlednje nedelje šampionata Istočne konferencije Sportklub Centralnoevropske lige američkog fudbala (SK CEFL) Beograd SBB Vukovi dočekuju goste iz Turske, Istanbul Koč Remse. Utakmica se igra na stadionu BASK-a u subotu, 20. maja u 16:00 časova.\nU dosadašnjem toku SK CEFL prvenstva, SBB Vukovi su zabeležili pobedu u Mađarskoj, protiv ekipe Budimpešta Kaubelsa, dok su gosti izgubili u Kragujevcu od aktuelnog šampiona Srbije, Divljih veprova.\nIpak, te utakmice ne govore puno o favoritu ovog meča, u kome su šanse izjednačene. Remsi pred plejof domaće lige nemaju poraz, pa Kragujevčani ostaju jedini tim koji ih je neprijatno iznenadio. S druge strane, i SBB Vukovi su izgubili samo jednu utakmicu ove sezone od istog tima Divljih veprova, i to, što je posebno zanimljivo, istim rezultatom, 21-14.\nAko je verovati ovom podatku, fanovi obe ekipe mogu se nadati odličnom nadmetanju ekipa ujednačenog kvaliteta. Oba tima su prošle sezone igrala u Ligi šampiona evropske federacije, u kojoj su Turci otišli dalje, do Fajnal for turnira. Ipak, Beograđane bi mogao da osokoli domaći teren i glasno bodrenje požrtvovane publike.\nSBB Vukove su ove sezone pojačali Amerikanci, kvoterbek Luis Kindl i trkač Dvejn Brejdi, dok su gosti poverili napad kvoterbeku Kventinu Vilijamsu, a Čarls Mekre i Andre Vajt igraju i u napadu i u odbrani. Među redovima turskog tima su i „naše gore listovi“, Ivan Pavlović, Sava Petrović i Stefan Drecun, od kojih su poslednja dvojica potekla upravo u SBB Vukovima.\nU Istočnoj konferenciji su i dalje opcije otvorene, pa timovi imaju sve razloge da ulože i poslednji atom snage u pobedu. Šampion ove konferencije igraće u finalu protiv prvoplasiranog tima Zapada, a to su Svarko Rejdersi iz Insbruka. Oni su sa dva pobede protiv poljskih Vroclav Pantera i danskih Triangl Rejzorbeksa već overili vizu za CEFL Bowl XII.


Posjeta zamjenika ministra odbrane BiH Krešića Inžinjerijskom bataljonu Brigade taktičke podrške OS BiH\nZamjenik ministra odbrane BiH za politiku i planove Mijo Krešić posjetio je 27. aprila 2020. godine Inžinjerijski bataljon Brigade taktičke podrške na lokaciji Oružanih snaga BiH „Zdravko Čelar“ u Derventi.\nVršilac dužnosti komandanta Inžinjerijskog bataljona Brigade taktičke podrške major Vladimir Bojić zajedno sa izvršnim oficirom majorom Fahrudinom Buljićem upoznali su zamjenika Krešića o trenutnom stanju u jedinici, preduzetim mjerama u cilju zaštite personala od korona virusa (COVID-19) te kako se sve to odrazilo na sveukupan život i rad personala u jedinici. U tom kontekstu zamjenik Krešić је naglasio da je prioritet u ovom trenutku sačuvati ljudstvo i njihovo mentalno i fizičko zdravlje.\nNakon informativnog brifinga, u okviru posjete zamjenik Krešić se upoznao i sa osnovnim sredstvima sa kojima raspolaže Inžinjerijski bataljon i uslovima čuvanja tih sredstava, kao i lokacijama na kojima su pripadnici inžinjerijskog bataljona bili angažirani u proteklom periodu. Ovom prilikom izražena je potreba zanavljanja inžinjerijskih sredstava, uzimajući u obzir činjenicu da ova jedinica ima ključnu ulogu u strukturi Oružanih snaga BiH.\nNa koncu posjete, zamjenik ministra odbrane BiH Krešić izrazio je zahvalnost na gostoprimstvu i prezentiranim informacijama o jedinici, uz želju da se zajedničkim snagama dostigne visok nivo opremljenosti i spremnosti jedinice, ukazujući i na važnost poštivanja svih propisanih mjera u cilju prеvencije od širenja virusa korona.\nInfo - br TP


Rekonstrukcija i proširenje ulice Rasima Turkušića u naselju Švrakino Selo - Akta.ba\n06.10.2021. 09:17 / Izvor: Akta.ba\nU naselju Švrakino Selo u toku su završni radovi na rekonstrukciji i proširivanju dijela ulice Rasima Turkušića, kojom se odvija javni gradski prevoz, a gdje je u prošloj godini prošireno i asfaltirano oko 300 metara saobraćajnice da bi se osigurala sigurnost u saobraćaju.\nRadovi se izvode u sklopu LOT - 1 programa investicionog održavanja lokalnih i nekategorisanih cesta na području općine Novi Grad Sarajevo, kojim je obuhvaćena sanacija, rekonstrukcija i asfaltiranje 15 ulica u vrijednosti oko 547.000 KM.\nOvim radovima prošireno je još oko 300 metara ceste, riješene su površinske vode, urađena je drenaža, postavljeni su ivičnjaci, izvršeno tamponiranje, a u narednim danima uslijedit će asfaltiranje kolovoza.\nUlica Rasima Turkušića kojom se odvija minibuski saobraćaj bila je uska i nepristupačna za mimoilaženje vozila, njenim proširenjem omogućeno je lakše odvijanje saobraćaja.\nOpćina Novi Grad kontinuirano iz budžeta godišnje izdvaja oko 1,5 milliona konvertibilnih maraka za sanaciju, rekonstrukciju i asfaltiranje ulica, ali i proširenje glavnih naseljskih saobraćajnica, naročito onih kojima se gradski prevoz odvija kombi vozilima, kako bi se građanima osigurali što bolji uslovi za pješački i motorni saobraćaj.


Rumunija prodaje svoju energetiku 15 Mar 2012 - b92\nRumunija je pokrenula inicijalnu javnu ponudu 15 odsto akcija distributera električne energije Transelektrika, kojom se nada da će ostvariti do 50 miliona evra. U saopštenju berze u Bukureštu se navodi da će ukupno 10,9 miliona akcija biti dostupno do 27. marta, prenela je agencija AFP. Ponuda će se smatrati uspešnom ako najmanje 70 odsto akcija bude prodato, navela je berza. To je druga ponuda akcija koju je Rumunija pokrenula od jula 2011. Tada je ponuđeno 9,84 odsto akcija naftnog giganta "Petrom", a investitori su kupili manje od 80 odsto akcija, što se smatralo neuspehom.\nRumunija takođe planira da proda pakete akcija od po deset odsto u nuklearno-energetskoj kompaniji "Nuklearelektrika" i hidroenergetskoj "Hidroelektrici", kao i po 15 odsto udela u kompaniji za prevoz gasa "Transgas" i proizvođaču gasa "Romgas".\nProdaja akcija deo je dogovora sa Međunarodnim monetarnim fondom i EU, a Rumuniji bi trebalo da donese preko milijardu evra, izjavio je nedavno zamenik rumunskog ministra ekonomije Karoli Borbeli.\nPrivatizacija energetskih kompanija ima za cilj privlačenje investicija u taj strateški važan sektor, kao i iskorenjivanje korupcije, navode analitičari.\nAmbasador SAD u Rumuniji Mark Gitenštajn rekao je prošle godine da preko potrebne investicije neće doći sve dok "neefikasne državne kompanije vode neiskusni politički podobni ljudi, koji odluke donose ne prema tome šta je najbolje za kompaniju, već prema svojim ličnim interesima".


Epidemijska situacija se pogoršava, raste broj hospitalizovanih | Mačva zdravog razuma\nNaslovna Društvo Epidemijska situacija se pogoršava, raste broj hospitalizovanih\nEpidemijska situacija se pogoršava, raste broj hospitalizovanih\nLončar je još jednom apelovao na sve, posebno na mlade, da se vakcinišu kako bismo došli do kolektivnog imuniteta.\n„Voleo bih da do jeseni možemo da idemo sa opuštenijom situacijom, ali sa ovakvim ponašanjem i vakcinacijom, pitanje je nedelja”, kazao je Lončar i dodao da se građani koncentrišu samo na broj zaraženih što je neodgovorno jer postoje i drugi pokazatelji koji govore o tome da se situacija pogoršava, kao što je povećan broj hospitalizovanih.\nZlatibor Lončar (Beta/Milan Obradović)\n„Naš sistem danas funkcioniše kao pre korone”, dodaje ministar, preneo je Tanjug.\n„Ako kažete da je u celoj Evropi pao procenat poverenja u zdravstvene sisteme u proseku za tri procenta, a da je u Srbiji u kojoj je do juče zdravstveni sistem bio na prvom mestu po korupciji, porastao za 12 odsto, mislim da to samo o sebi govori”, kazao je Lončar.\nPrethodni tekstBeli „jaguar” Gorana Bregovića\nSledeći tekstMinistarka Mihajlović i gradonačelnik Pajić potpisali ugovor o finansiranju energetske sanacije


SKANDALOZNE SCENE U IVANJICI: Čovek iz Javora utrčao na teren i uradio OVO /VIDEO/ - Sportal\nSkandalozne scene u Ivanjici/Youtube\nSt. K. - Vest objavljena: 18:37 - 22.05.2022\nUtakmica između Javora i Loznice završena je pobedom Ivanjičana rezultatom 1:0 koji su tako obezbedili plasman u Superligu Srbije, ali se posle pobedonosnog gola desila skandalozna scena.\nNaime, jedan od ljudi koji su bii na terenu je posle pogotka uleteo na teren i krenuo da provocira igrače Loznice, što se i vidi na snimku koji je objavljen na Jutjub kanalu Prve lige Srbije\nOvakve scene sigurno nisu primerene iako uspeh jeste veliki.\nČovek odluke bio je Luka Luković, koji je pogotkom u 75. minutu meča doneo veliko slavlje na stadionu u Ivanjici. Ispostaviće se, to je bio i presudan pogodak za plasman Javora u Superligu Srbije.\nDugo je odolevala ekipa Loznice, koja je izgledala izuzetno na defanzivnom polju danas, ali je ekipa Dragana Mićića ipak kapitulirala pred naletom domaćih fudbalera, i to nakon poprilično čudne situacije, gde je defanzivac gostiju nesmotreno reagovao i poslao loptu ka svom golmanu, koji nije uspeo da je primiri na pravi način. Sve je to budno pratio Luković, koji je bio na pravom mestu u pravo vreme, čime je poslao svoj tim nazad u elitu.